
ROJNAME YA HEFTEYÎ YA NÛÇEYÎ • BIHA 2.5 TL 


HEJMAR 5 • 9-16 CULAN 2014 • WWW.BASNEWS.COM 



JiwanaiHeleiMistefa.bû filmê_anîmasyonê 




V 




J iyana serkirdê têkoşîna netewî yê Başûrê Kurdistanê Mele Mistefa 
Barzanîbû mijara filmekê anîmasyonî. Film hîna di qonaxa çêkirinê 
de ye û wê di demek nêzîk de weke rêzefilmekê anîmasyonî bê pexş 
kirin. -> 2 


Festîvalê Hewrami 


û Maçoyan 


H ewraman heme 
koyistan o, 
coka cayo raste çin 
o. Mîyanê koyanê 
berzan de gelîyê 
xonm este. Hemye 
esîlan yê sîneyê 
koyan ra awa 
qudretî herikîy- 
ena. Na awe ra 
dereyî benê pir. 



Kurd ji dema Medan wir ve li Xûresanê ne 


Kurdên ku berê xwe dan Xûresanê û li vir bicîh 
bûn ji Estebadê heta Qûçanê 5 navçeyên mezin 
damezirandin. Hijmara wan a wê demê nêzî 50 hezar 
malbat bû. Hinek ji wan li nêzî Tehran, Demawend 
û Weramîn mabûn. -> 12 



Mi i 

■ it. L. 

Keskên Swêdê 
piştgiriya Nobelê bo 
Öcalan dikin 



Mûzisyen Gûlbahar Kavcû 
ku demeke dirêj di bin 
mana Navenda Çand a 
Mezopotomya’yê (NÇM) de 
xebatên xwe dane destpêkirin, 
niha jî bi albûmeke solo ku ji 
pirzimanî û pirdengî pêk te 
pêşkeşî mûzîkhezan kir. -»u 



ihsan Eliaçik: 

Rojhilata Navîn hewceyê 
îslam a demokratîk e 

-»11 



Ulla Jelpke: 

Saloxdariya alman 
Parîsê dişopîne 

Jiyana Mele Mistefa Barzanî bû filmê anîmasyonê 



BasNûçe - Jiyana serkirdê têkoşîna 
netewî yê Başûrê Kurdistanê Mele 
Mistefa Barzanî bû mijara filmekê 
anîmasyonî. Film hîna di qonaxa 
çêkirinê de ye û wê di demek nêzîk de 
weke rêzefilmekê anîmasyonî bê pexş 
kirin. 

Di amadekirina projeyê de kome- 
ke amînatoran û gelek karmend 
cîh digrin. Derhêneriya projeyê Oz- 
gur Cengîz û Serkan Karataş û her 
weha amadekariyê jî Rengîn Elçî 
dike. Me der barê destpêkirina filma 
anîmasyonî û heyama kar de digel Oz- 
gur Cengîz, Serkan Karataş û Rengîn 
Elçî, axivî. 


pirtûka Mesûd Barzanî ya bi navê 
‘Barzanî û Tevgera Azadiya Netewî 
ya Kurdistanê’ ku ji du bergan pêk tê, 
sûd wergirtiye. Nivîsa senaryoyê bi 
awayekê amade gehişte destê me. Ji 
ber vê yekê derfetê me nebû ku em be- 
rawirdiya jêderan bikin. Anîmasyona 
ku jiyan û tekoşîna nemir Male Mis- 
tefa Barzanî vedibêje, destpêkê weke 
rêzefilmekê 39 xelekî hate pêşnûme 
kirin. Lê dûre me kir 26 xelek. 

Di nava filma anîmasyonî de 
dîmenên Mele Mistefa Barzanî 
kîjan serdeman û jiyê wî nîşan 
dide? 

Ji ber anîmasyon tevahî der barê jiya- 



Edîtorê beşa tirkî ya BasNewsê Osman 
Mehmed ku bi navê rojname ya me di- 
gel her du derhêneran ev hevpeyvîn 
amade kir, di heman demê de wek 
serpereştê dublaja kurdî di projeya vê 
filma anîmasyonî de erkdar e. 
BasNûçe - Hûn filmekê anîmasyonî 
amade dikin ku behsa jiyana Mele 
Mistefa Barzanî dike. Beriya hemû 
tiştî, nivîserê senaryoyê kî/kê ye, di 
dema berhevkirina senaryo de we ji 
kîjan jêderan mifa (sûd) wergirt? Hûn 
dikarin behsa qonaxa nivîsandinê bi- 
kin? 

OZGUR CENGÎZ: Senaryoya me 
Emrah Koyuncu nivîsî ku wî jî ji 


na wî de ye, xeleka yekem ya filma me 
jî ji temen an ku jiyê nemir yê 3 salî 
destpê dike. 

Gelo ma ew dîmen jî heye? 

Belê. Ya rastî, mijara me piranî ne 
ku bûyerên derbarê wî de bûn, me 
pirsgirêkên giştî yên wê serdemê; di 
serdema Osmaniyan de mijarên der 
barê pirsgirêkên Kurdan de, da pêş. 
Der barê zarokek 3 salî de tişteke zêde 
ku mirov bikare behsê bike, nîne. Lê 
di wî temenê xwe de xalek heye ku bi 
tevê dayika xwe dikeve bendîxaneyê, 
wesa hizir dikim ku ev raveya vê beşê 
pir bi hêz û karîgere. Di heyamên pey 
de jî rûdan û dem bi hev re diherike. 


Me giranî da kêliyên giring. Bi taybet 
jî serdemên piştî sêdaredana birayê wî 
Şêx Ebdulselam. Bi vî awayî piştî jiyê 
wî yê 10 salî, di beşa duwem de me ji 
jiyê 16 salî destpê kir. Ji ber ku Barzanî, 
di 16 saliya xwe de, êdî di nava eşîretê 
de, weke şervaneke leheng, navdare. 
Ev rêzefilm çend salên jiyana 
Barzanî vedigire? 

Sezona yekem heta 45 saliya wî ye, se- 
zona duwem jî serdema ji 45 salî heta 
dawiya temenê wî, vedigre. Ji xwe em 
niha beşên dumahîka sezona yekem 
amade dikin. 

Di vê projeya xwe de, çi bi ra- 
man, çi jî bi teknîkî be, we qet ji 
anîmasyonên din best girt? 

Di karê amînasyonê de, dema konsept 
tê avakirin destpêkê divê mirov biza- 
ne ka gelo wê karakter bişibe çi. Ji ber 
hemû tişt bi xetkêşiya dest dibû, çend 
alternatîf jî ji bo me peyda dibûn. Yan 
wê filmeke weke ya Sinbad biba, yan 
wê tiştekê nêzikê rastiyê ba, yan jî me 
dê bi tevahî rasteqîne, çêbikira. Ji xwe 
di şert û mercên Tirkiyê de derfet û 
amêrên ku em bikarin rastîn çêbikin 
nîne. Her weha me jî rêya duwem danî 
pêşiya xwe an ku heta ji me bê bikarin 
bişibînin yê rastiyê. Dema me ev yek 
jî kir, bi taybet stilizasyona karakterên 
(şêwazê kesayetên) di rêzefilma Star 
Wars, Clone Wars ji bo me bû mînak. 
Hûn dikarin bi kurtahî behsa 
anîmasyonê bikin? 

SERKAN KARAKAŞ: Destpêkê 
konsept tê nivîsandin û pêşandana 
wê tê pejirandin. Heger bi dil be an 
jî bê ecibandin, karakter têne afiran- 
din. Piştî hingî jî hevalên modelsaz 
modêlan (gelaleyan) çêdikin. Di nav 
dîmenên 3 bergehî de karakteran 
ava dikin. Dûre jî hevalên anîmator 
qonaxa ku em jê re dibêjin ‘dik’ pêk 
tînin. Tîmek din jî liv û bizavên laş û 
hestûyan, her weha liv û lebatên li ser 
cerm û hestûyan çê dike. Di dûmahîkê 
de jî beşa rander (ya ronahî, efektên 


S enaryoya filmê ji 
aliyê Emrah Koyûncû 
ve hatiye berhevkirin 
ku wî jî lihevanina sena- 
ryoyê ji pirtûka Serokê 
Herêma Kurdistanê 
Mesûd Barzanî ya bi du 
bergî ya bi navê ‘Bar- 
zanî û Tevgera Azadiya 
Netewî ya Kurdistanê’ 
ku ji aliyê Weşanxaneya 
Doz ve hatibû çapkirin, 
wergirtiye. 


din ên li ser dikê û hawîrdora paş û 
pêş) destpê dike ku ev beş pir wext pê 
diçe. 

Di xetkêşiya modelan de, ji bo we 
herî zêde kîjan karakter zehmet 
dibe? 

OZGUR CENGÎZ: Mele Mistefa 
Barzanî. Di destê me de wêneyên re- 
ferans yên nemir hene, lê dîsa jî ev 
wêne yên serdemeke diyar yê temenê 
jiyana wî ne. Ji bo me peydakirina 
wêneyên serdema ciwaniya wî, pir zor 
bû. Her weha peydakirina wêneyekê jî 
têr nake. Tevn û rêsta cilûbergên li ser 
bejnê, egala (Kefî-şaşik) xwe çawa di- 
bestiya (girêdida), eve ji kîjan qumaşê 
bûn, liv û bizavên wî û her weha di 
dema axaftinê de helwest, nîşanên 
rûwê wî çawa bûn, çawa dimeşiya... 
divê mirov van tiştan hemûyan bizane. 
Ji ber vê jî me hewl da zêdetir referan- 
san kom bikin û van bînin gel hev û ji 
nûve giyan bidin. Hema xulase vê yekê 
bêjim; tenê ji bo şêwazê bestina şaşik 
û egalê wî, em 15 rojan pêdaketin. 

Baş e, gelo di tîma anîmasyonê de 
çend kesan kar kir? Çend ji wan 
modelsaz û çend jî konseptnivîs 
bûn? 

Dehkesankarkir.Sêjiwanmodelsazên 
karakteran an ku kesayetan in, du kes 
entity (di karê anîmasyonê de kesên 
berpirsê çêkirina şûnwar, avahî, 
amûr û alavan) û pênc jî model. Her 
weha hevalek me yê aktêr û yek jî 
konseptnivîs kar dike. 

Wê kengî bê weşandin? 

Plana me ew bû ku piştî heşt xelekên 
destpêkê dest bi weşanê bike. Niha 
em xelekên dawî yên sezona yekem çê 
dikin ku ev sezon ji 13 elekan pêk tê. 
Lê belê, hewce dike ku piştî xilas bibe 
(kutahîhat) hindek guhertinan bikin. 
Li dû wan guhertinan wê ji bo pexşê 
(weşanê) amade bibe. 

Hûn filma xwe bi zaraveya 
Kurmancî çêdikin. Her weha 
Kurdî jî nizanin. Gelo di vê 

germî pêşwazî kir. Got; ka em projeyê 
bibînin. Min û Emrah Koyuncu tîmek 
danî û senaryo amade kir. Piştî ama- 
dekirina senaryoyê me pêşnimûneyek 
an jî demoyek amade kir. Piştî ku ev 
mînak hate pesend kirin me destpê kir 
û rêkeftin pêk hatin. 

Ji ber li Tirkiyê tê kirin, gelo di 
heyama amadekirina senaryo an 
jî projeyê de ji bo we tengavî der- 
ketin? 

Belê, destpêkê em li gel tîmekê lihev 
hatin. Me tîm danî û hindek tişt amade 
kir. Lê belê dema naveroka senaryoyê 
dîtin, gelek ji wan xwe paşve kêşandin. 
Ya ji min ve, ev paşdekêşandin, ji ber 
nêrîna nijadperestî bû. Gelek deve- 
ran em red kirin û diyar kirin ku ew 
projeyeke weha wajo nakin. Arîşeyên 
bi vî rengî peyda bûn. Ji bilî vê, em di 
nava xwe de tenê bi kar ve mijûl dibin, 
lewma zirara me nagehe ti deveran. 
Di nava tîma xebatên me de rewşeke 
weha jî encam da. Hevalên ku digel 
min de kar dikin piranî Tirk in. Lê di 
heman demî de kesên Îranî, Kurd û 
Rûs jî hene. Her weha kesên Emerîkî 
û Meksîkî jî hene ku em karê hevbeş 
dikin. Her ku kesayeta Nemir Mis- 
tefa Barzanî nas dikin, ev kes zêdetir 
mendehûş dibin û hez jê dikin. 

Der barê Kurdistanê de ti 
anîmasyonek an jî projeyeke we 
yê bi curek din heye yan na? 

Heta niha ji xeynî Kurdistan û gelê 
Kurd, der barê tişteke din de ti 
projeyekê min çênebû. Lê em der barê 
Enfalê de, li ser rêzefilmeke ji 30 xelekî, 
hiziran dikin. Niha jî bûtçeya wê ama- 
de dikin. Vê jî, ne ji bo kanalekê tenê 
weşanê li Kurdistanê dike, her weha 
ji bo kanalekê neteweyî ya ji tevahiya 
Iraqê re weşanê dike, amade dikin. 
Gelo em dikarin navê vê kanalê 
bizanin? 

El-Iraqiye. Em li çaverêya bersiva wan 
e. Di vê navberê de jî ji bo peydakirina 
bûtçeyê lêgerînan dikin. Plana me ew 
e ku serê salê dest bi vê projeyê bikin. 


mijarê de ji bo we tengezariyek 
çêbû? 

Em dengan bi Kurdî tomar dikin. Dûre 
anîmatorên me, li gor van dengên 
tomarkirî dîmenên livîna devan çê 
dikin. Bêguman ji ber ku em Kurdî 
nizanin, di hindek hûrdekariyan de 
tengasiyê dibînin. Lê di nav me de 
hevalên ku Kurdî dizanin hene û ew 
dibin alîkar. Her weha em jî hêdî-hêdî 
fêr dibin. 

SERKAN KARAKAŞ: Hindek tişt 
li ber çavên me jî nakevin. Bêguman 
karekê zehmete. Bi zimanekê ku hûn 
pê nizanin, mijarekê giring yê dîrokî ve 
mijûl dibin. Ya rastî pir krîtîk an jî gi- 
ringe. Lê ji aliyê din ve, em jî hêdî-hêdî 
fêrî Kurdî dibin. Em deqa senaryoyê 
ya bi Kurdî û Tirkî dişopînin û hewl 
didin bi alîkariya hevalên din jî karên 
xwe encam bidin. 

Nexwe deng, axavtin, livînên 


BasNûçe - Hizrê ku jiyana Mele Mis- 
tefa Barzanî bibe rêzefilm, çi demî 
derket û kî/kê ev hizir danî? Ev pro- 
je kengî gehişt û qonaxa nivîsandina 
senaryoyê çawa geşe da? Gelo dikarî ji 
bo me behsa vê pêvajoyê bikî? 
RENGÎN ELÇÎ(Amadekar): 

Gava ku min pirtûka Serokê Herêma 
Kurdistanê birêz Mesûd Barzanî ya 
der barê Tevgera Kurd û Barzaniyan 
de xwend, min wesa bawer kir ku 
divê bi teqezî ev yek ji bo Kurdên li 
perçeyên din û bi taybet jî ji bo nifşên 
nûcewan û zarokan, bê vegotin. Min 
çîrola wê derxist. Beriya vê pirtûka 
du bergî, pêzanîna min li ser jiyana 
Mele Mistefa Barzanî hebû. Binema- 
leya Barzanî pir dêrîne. Diyardeyek bi 
navê ‘Barzanîcitî’ heye. Bavê min yê 
gorbihûşt jî pêşmerge bû. Baweriya 
min ewe ku divê ev tekoşîn bê nas ki- 
rin û zanîn. Dema min li ser vê mijarê 


Ev hizir kengî peyda bû? 

Beriya çar salan min ev hizir kir û 
çîroka wê derxist. Digel çend hevalên 


devî li gor dîksiyona Kurdî dibe? 
OZGUR CENGÎZ: Bêguman, ya rast 
dema ku anînasyon tê amadekirin, 
kîjan ziman dibe bila bibe, livînên dev, 
şêweyên derçûna peyvan ya ji devî, 
pir giringe. Ji ber vê jî ne giringe ka 
Tirkî an jî Kurdî ye. Ji bo mînak tîpa 
‘a’ di hemû zimana de jî heman awayî 
ji dev derdikeve. Dibe ku nivîsandin 
cuda bin, lê ji ber wê jî hevalên me yên 
anîmator kiteyên Kurdî vekolandin û 
livînên devî yên li gor van peyda kirin 
û tomar kirin. 

SERKAN KARAKAŞ: An jî hindek 
peyvên ku di wê serdemê de dihatin 
bikaranîn lê niha nayên bikaranîn. 
OZGUR CENGÎZ: Helbet. Ji nex- 
şe heta hemû amûran divê her tiş- 
tek yên wê serdemê bin. Weke mînak 
bêjim; dema nav malekê nexş dikin ji 
rawêjkaran dipirsin ka divê nava malê 
çawa be û çi di nav de hebe. Her weha 
mûzîkên rêzefilma me jî resen in. Hin- 
dek awaz tenê ji bo vê filmê hatine ris- 
tin. Nexasim mûzîka ramana sereke ya 
Barzanî. Ji bo hêmanên xemgîn û trajîk 
ku di her xelekî de rû bi rû dibin, ji bo 
her hêmanekê bi çoş û xiroşî, aksiyonî 
mûzîk û awazên cuda, hatine ristin. 


kar kir, çûme raboriya vegotinên di 
nav vê pirtûka du bergî jî. ‘Gelo çawa 
dikarim vê bi awayekê kartêker bikim’. 
Di nava vê hizrî de bîra 3D anîmasyon, 
filmkarton, belgefilm û rêzefilm hate 
bîra min. Piştî hingî min biryar da ku 
her sêyan jî bikim yek. 


xwe hevdîtin kir. Dikare çê bibe, çê 
nabe, çê bibe çawa dibe... Ji bo ber- 
hevkirina wê teknîka ku min beh- 
sa wê kir, pêwîstî bi fînasmanek baş 
hebû. Ya rast min wesa hizir kir ku 
wê li Tirkiyê tîmek hebe ku bi vê erkê 
rabe. Lê min ev peyda nekir. Ji bilî vê, 
min digel Meksîkayê, pêwendî danî. Ji 
Meksîkayê çend demoyên (nimûne- 
ceribandin) ku behsa mijarê dikin 
xwest lê, ji van jî razî nebûm. 

Ji ber çi ne razî bûyî? 

Ji ber nedikariyan bi dilê min çê bi- 
kin. Her weha der barê vê yekê de, 
proje film kartonekê ku bahsa çand û 
kultura Kurdî bike jî, nebû. Der barê 
cilûbergên Kurdî yên herêmî jî ahegi- 
ya wan nebû. Demekê hate bîra min 
ku bikarim li Çînê, amade bikim. Lê 
min dest ji vê hizrê jî berda, ji ber ku 
ciyawaziya kulturî jî heye. Her weha çê 
dibû ku modêlên wan çavçûre jî, biba. 
Beriya vê jî li herêma Kurdistanê bi 
çend aliyan re şêwirîm. Di dûmahîkê 
de bi rêya parlamenterek û nûnerê 
Komeleya Rajnamevanên Sinorne- 
nas yê Kurdistanê, pêwendî li gel 
birêz Sîrwan Baraznî, danî. Em bi hev 
dane nasîn. Ewî bi xwe jî ev proje bi 

T rajediya darvekirina 
Mamosta Kemanger 
ewçend bibandor bû ku 
roja 9’ê Gulanê di şexsê 
wî de wek “Roja Ma- 
moste” hat binavkirin û 
hemû 9’ên gulanan bûn 
roja bîranîna Kemanger. 


Ferzad (ji çepê duyem) li gel hevalên xwe yên sêdarekirî 


Iro roja Mamoste Kemanger e 


Dêrsim Oremar 

BasNûçe - Li îranê di 35 salên dawîn 
de gelek nivîskar, rewşenbîr, rojna- 
mevan û siyasetmedarên muxalîf bi 
biryarên dadgehan hatin darvekirin. 
Zehra Kazimî, Setar Bêhêştî, Fer- 
zad Kemanger, Daryûş Firoher û de- 
han kesên din çend ji yên ku hatine 
sêdarekirin in. 

Di 9’ê Gulan a 2010’an de çar girtiyên 
kurd; Şirîn Elemhulî, Ferzad Keman- 
ger, Ferhad Wekîlî û Elî Heyderiyan 
li girtîgeha Êvîn ya Tehranê de ha- 
tin daleqandin. Ew herçar sêdareyan 
serboriyên xwe yên girtin, îşkence û 
biranînên bi girtiyên ku hatibûn qe- 
tilkirin û salên girtîgehê nivîsîn û bi 
cîhana derve parve kirin. Nameyên Ma- 
moste Ferzad Kemanger yên girtîgehê 
di dîroka zîndanên îranê de hem 
pêngaveke nû bû û hem jî astê dengve- 
dan û belavbûna di nava raya giştî ya 
Kurdistan, îran û cîhanê de bê mînak 
bû. Trajediya darvekirina Mamosta Ke- 
manger ewçend bibandor bû ku roja 9’ê 
Gulanê di şexsê wî de wek “Roja Ma- 
moste” hat binavkirin û hemû 9’ên gu- 
lanan bûn roja bîranîna Kemanger. 

KlRTE JÎYAN A KIRT YA 
FERZAD KEMANGER 

Ferzad Kemanger di sala 1976’an de 
li Gundê Afriyan a ser bi Kamyaranê 
hate dinê. Kamyaran di navbera Sine 
û Kirmanşanê û kêleka çiyayê Şaho 
ye. Malbata Kemanger berê li Gundê 
Afriyanê bûn, lê bi destpêka şore- 
şa gelên îranê re, ji ber zext û zorên 
rejîmê, gund hate valakirin. 

Ji pênc bira û xwişkekê Ferzad zarokê 
çaremin ê malê bû. Bi destpêka şoreşa 


gelên îranê re şerê di navbera hêzên 
îran û partiyên rojhilatê Kurdistanê 
roj bi roj zêdetir dibû, şerê ku êdî 
hemû rojhilatê Kurdistanê vegirtibû. 
Jiyana Ferzad jî weke gelek zarokên 
wê serdemê bi şahidiya şer, kuştin, 
koçberî û awarebûnê re hevdem bû. 
Take xwişka wan a bi navê Nesrînê, tevî 
hevjînê xwe li bajarê Tahranê di nav 
tevgera kurd a wê demê de cîh digirtin 
û kar û xebatên nihênî û rêxistinî diki- 
rin. Di çalakiyekê de hevserê Nesrînê 
hate girtin û ew şandin girtîgeha 
Êvînê. Nesrîn jî li ber girtîgeha Êvînê 
bê ku bê darizandin û dadgehkirinê 
tevî birayê hevserê xwe û gelek kesên 
din, hate gulebaran kirin. 

Ferzad xwendina destpêk heta qonaxa 
duyem a paş navendiyê li Kamyaranê 
dixwîne, di wan salan da bûyera tev- 


1 Helebc 


kujiya Helebceyê çêdibe û bavê wan 
jî ji ber karê ser sinoran a kasibkariyê 
dikeve ber kîmiyasalê û piştî çend 
mehan jiyana xwe ji dest dide. Piştî 
wê bûyerê, barê giranê îdareya malê 
dikeve ser milên Ferzadê 12 salî. 
Ew ji bo bi rêvebirina debara malê li 
gel xwendina xwe mecbûr bû karên 
destfiroşî jî bike. Ferzad, piştî dibis- 
tana navendî dest bi xwendina per- 
werdeya mamostetiyê dike. Piştî bi 
dawîkirina dewre ya mamostetiyê, 
ji ber helwêst û fikrên xwe yên cûda, 
bawernameya mamostetiyê nadin 
wî û du sal şûnde ew weke mamoste 
qebûl kirin! Tevî mamostetiya li gun- 
dan, Ferzad di zankoya mamosteyan 
de xwendina xwe didomîne. 4 salan 
li gundên Kamyaranê wek mamoste 
dixebite. Piştre di zanîngeha Peyama 


Mamoste Ferzad li ger şagirden xwe 


Nûr a bajarê Sineyê de tê wergirtin û 
piştî qedandina xwendinê cardin weke 
mamoste diçe Kamyaranê û xebata di 
warê dersbêjiyê de berdewam dike. 
Tevî karê mamostetiyê endamê des- 
teya rêveber ya Encûmena Pîşeyî ya 
Mamosteyên Kamyaran, endamê 
desteya nivîskarên govara ”Rûyan”, 
endamê desteya rêveberiya Encûmena 
Xwezaparêziya “Ask”, endamê 
Rêxistina Mafê Mirovan a Kurdistanê” 
û heta dema desteser kirinê jî 
endamekê çalak ê Komeleya Çalakiyên 
ji bo Mafên Mirovan” a iranê bûye. 
Tevî ku Kemanger, yek ji destpêşxerên 
damezrandina Encumena Edebi yê 
Kamyaranê bû. Wî bi awayekî ber- 
dewam di rojname, govar, belavok û 
heftenameyên Rojhilatê Kurdistanê de 
babet, helbest û gotar nivîsandiye. Her- 
wiha li Kamyaranê destpêşxerê li dar- 
xistina çend pêşangehên nîgarkêşî û 
wêneyan dibe. Ji ber wan kar û çalakiyan, 
Ferzad ji aliyê rejîma îranê ve rastî zext 
û zoriyan tê û gelek caran ji aliyê îdareya 
perwerdeya mamosteyan û îtlaatê ve di- 
hate vexwendin û gef lê dixwarin. 

Di Tebaxa sala 2006’an de Kemanger 
ji bo çareseriya nexweşiya birayê xwe 
diçe Tehranê. Li wir bi tawanbariyên 
endamtiya rêxistineke nehênî û 
amadekariyên çalakiyan tê girtin. 

Ew di 33 mehên bihûrandina di 
hûcreya takekesî, girtîgeh, zindan û 
îşkencexaneyên Sine, Êvîn û Recayişe- 
hir de, bi awayekî hovane rastî kiryarên 
dij mirovahî, heqaret û nexweşiyên 





BIRANIN 


BasNûce 



Ferzad Kemanger li Kamyaran 


mezin hat, da ku bi vî awayî îtirafê bi 
karên nekirî û tiştên nedîtî bike. Di 
tawanbariyên dozger de jî hîç tiştekî 
qonkret nîne ku Ferhad li xwe mikur 
were. Ew di nivîseke xwe de nivîsiye: 
“Doza me 4 kesan pirsgêrekeke siyasi 
ye, ne qanunî. Ji ber ku em wek wan 
nafikirin û mafê xwe dixwazîn, me wek 
terorîst bi nav dikin.” 

Tevî nebûna belgeyên bingehîn di dos- 
yeya wî de, di hazîran a sala 2007’ê 
de liqa 30 a Dadgeha Şoreşa Tehranê 
bi henceta endamtî û peywendiya bi 
PJAK’ê re, di dadgeheke heft deqeyî 
de, biryara îdamkirina wî dan. 

Tevî ku ew biryara Komara îslami ya 
îranê di astê navxweyî û navneytewî 
de rastî nerazîbûnên mezin hat û hemû 
rêxistinên navnetewî yên ku li ser mafê 
mirovan dixebitin, li dijî karekî wiha 
bûn û gelek hewldan ku hukmê îdama 
Kemanger neyê pêkanîn. Lê Dîwan a 
Bilind a Komarê û Dadgeha Pêdaçûnê 
cardin hukmê îdamkirina mamosteyê 
kurd erê kir û di 9’ê Gulan a sala 2010’ê 
de berî hilatina rojê, tevî Ferzad, Ferhad 
Wekîlî, Elî Heyderiyan, Şirîn Elemhulî 
û Mehdî îslamiyan li girtîgeha Êvîna 
Tehranê de hatin sêdarekirin. 

AWAYÊ DERKETtNA NAMEYAN 
JÎ GÎRTÎGEHÊ 

Di çend salên ku mamoste Ferzad Keman- 
ger di girtîgehê de bû dest bi nivîsandina 
hin nameyan bi sedem û mijarên cur 


bi cur kir. Name di girtîgehên reş û tarî 
de, di bin zext, sivkatî û îşkenceyan de, 
hatibûn nivîsandin. Lê hêza pênûs û astê 
mirovheziya wî mamosteyê kure gundên 
Kurdistanê zû dîwarên betonî û sinorên 
bi têlên rêsayî derbaz kir û wijdanê her 
mirovekî hejand. Pênûsa Ferzad êş û 
rastiyên civaka Kurdistan û îranê vedigot. 
Ew carna qêrîna karker û kasibkaran 
bû ku ji bo bidest xistina nanê rojane 
lazim bû canê xwe bikene mertal, car- 
na dibû hawara jinên ku ji ber nebûna 
biçûktirîn mafên însanî xwe dişewi- 
tandin yan di bin navê şerefparêziyê 
de dihatine kuştin, carna dibû tirpêna 
dilê zarokên ku xewn xeyala wan jiya- 
nek ebê şer û xwendin bû. Carna dibû 


hêsirên dayikên girtiyan ku ji bo dîtina 
çend deqeyî ya zarokê xwe mecbûr 
bûn bi sedan kîlometran rê bibire û 
bajar bi bajarên îranê bigere. 

Name xwendevan ber bi dûrtirîn gundên 
li pêsîra Çiyayê Şahoyê, bili idahiyên 
Qendîlê, tax û kulanên Kirmanşanê, 
heya hûcreyên takekesî yên bajêrên: 
Xoy, Kerec û Êvînê ve dibe. Û kena za- 
rokan, qêrîn û êşa azadîxwazan, giriya 
dayikan, tiliyên zarokên karker û pêpest 
bûna eşqa keçên ciwan xêz bi xêzên na- 
meyan de tê hiss kirin. 

Piraniya nameyan bi dengê ma- 
moste Ferzad Kemanger û di dema 
peywendiyên heftane yên girtiyan bi 
telefonê hatine tomarkirin û piştre ev 


BasNûçe - Dev- 
liken Kelogirî kî 
ye? Tu dikarî hi- 
nek xwe bi me bidî 
nasîn? 

Devliken Kelogirî 

- Ez xortekî kurd im, 
hê extiyar nebûme. Ez 
hinek kûr de herim. 
Qasê min hesap kiriye 
bavê min ya di Adarê de yan di Nîsanê 
de niyet xira kiriye û çûye cem diya 
min. Diya min ji min re dibê tu payîzê 
de çêbûyî, ez ne meh paşve diçim vêcarê 
dibe bihar û mehê herî xweş. Li Qose- 
ra Mêrdînê hatime dinê. Zaroktiya min 
hetanî 18 saliya min li Qoserê derbas bû. 
Ji xwe di malzaroka diya xwe de têra xwe 
hînê kurdî bûm. Ew malzarok bo min di- 
bistana herî baş bû. 

Berî sî salan navçeyên Mêrdînê axaftina 
tirkî an jî zimanek din qedexe bû, eyb 
bû, şerm bû. Ji ber vê zaroktiya min di 
nav kurdiyek xweş û reş de derbas bû. 
Her tiştê min bi kurdî, kurmancî keliya. 
Car caran heval dibêjin ev ziman çepe- 
liya te ji ku tê? Ez dibêm bingeha min 
malzaroka dê bû, derdora min zêde kur- 


dewar bû. 
Diya min 
hê jî bi tirkî 
a n e , 
her çi qas 
fêm bike jî 
nikare bi- 
axive. Ev 
ji bo wê belkî kêmasiyek be jî lê ji bo 
me bextewarî bû, ji ber ku tenê kurdî 
dizanibû, kurdî dijiya. Em li ser bin- 
gehek kurdewarî mezin bûn. Pişt re jî 
bi qasî saleke bi Teatra Avesta re me 
lîsitkek çêkir. Romeo û Jûlyet bû. Me 
xilas kir derket ser dike lê nizanim çi bû 
çi qewimî ew lîsitk nehat leystin. 

Herî dawî bi navê Doxînsistîzm 
pirtûkek we derket. Çiye ev 
Doxînsistîzm? 

Ji bo çi min got doxînsistîzm? Min bi 
zimanekî vekirî mîzah û erotîzmê bi 
hev ve kelandiye. Gelek tiştên ku di 
civakê de wek tabû tê qebûlkirin min 
di vê pirtûkê de bikaranîne. Di bin- 
hişa civakê de heye lê ji wan têgehan 
ditirsin. Van tiştên min gotiye di nav 
civatê de hatuyi axaftin. Niha em ji 
çanda xwe ya berê dûr ketine. Tiştên 
min di pirtûkê de bikaraniye ne dûrû 
sitranên dengbêjan e. Di vir de gelek 
li ser zimên sikinîm armanca min ne 
tenê mîzah bû. Ne ku ez navek li pey 
xwe xim. Di vê pirtûkê de tenê dixwa- 
zim balayê bikşînim ser zimên. 
Pirtûka we piranî li ser mîzah û 



erotîzmê ye. Tu derbarê mîzaha 
folklorîk de çi difikirî? 

Rojekê hevalek min got kesê xwe ji vê 
pirtûka te aciz bike dê bela sebeb aciz 
bike, ji ber ku tu bi zimanê kalikê wan û 
pîrka wan dinivîsî. Berî hemû dinyayê 
sitendapek di nava kurda de hebû. Di her 
gundî de çîrokbêjek hebû û wî karê xwe 
bi avayekî serkeftî dikir. Derfetek wanê 
zêde jî tinebû. Pişte şîvê ew çîrokbêj li 
cem wan rûdiniştin û bi seetan çîrok di- 
gotin. Binhişiya me hinek qilêr girtiye, 
divê ev bê paqişkirin. Ji ber vê, gava em 
behsa tiştê waha dikin ji wan re gelek 
ecêp tê. Armanca vê pirtûka min jî ew e 
ku ez binhişiya civakê rehet bikim. Ez li 
ser zimên gelek diêşêm ji ber vê dixwa- 
zim li ser zimên bisekinim. Ez dibêjim 
zimanê tirkî vîrûseke di nav kurda de, 
heta em çareyek ji vê re nebinin em ni- 
karin kurdî bijîn. 

Tu di derbarê nebûna kovarên 


Ez bi zimanê kalik û 
pîrka xwe dinivisînim 



name bi awayê nivîskî di malpera xwe 
de weşandine. Herwiha beşek ji name- 
yan jî di hevdîtina wan girtiyan bi heval 
û malbatên xwe re gehandine derve. 

DENGVEDANA NAMEYAN 

Piştî belavbûna nameyên girtiyan 
di torên civakî de, gelek çalakvan, 
nivîskra, şagirdên dibistanê û şaîran bi 
xwendina nameyên Ferzad Kemanger, 
bersiva wî dan û ji bo wî name, helbest 
û dilobêj nivîsîn. Herwiha raya giştî ya 
îranê, nivîskar û mamosteyên îranê 
xwestine ku roja dervekirina mamos- 
te Ferzad Kemanger 9’ê Gulanê weke 
‘’Roja Mamoste” bê ragehandin û tevî 
ku bi awayekî fermî di salname ya 
îranê de cîh negirti ye jî di nava xelkê 
de bi wî navî tê naskirin. 

PÎRTÛKA NAMEYAN 

Tevahiya nameyên mamoste Ferzad 
Kemanger û hevalên wî û nameyên ku 
ji aliyê çalakvan, şaîr û rojnamevanên 
kurd û îranî ve hatine nivîsandin 
ji aliyê nivîskar Siyaweş Guderzî û 
Dêrsim Oremar ve ji zimanê farsî hati- 
ne wergerandin û li Swêdê bi zaravayên 
kurmancî û soranî hatine çapkirin. Di 
sala 2011’an de pirtûk bi hin nameyên 
zêdetir ku piştî bidarvekirina wan ha- 
tine belavkirin, bi kurmancî, li jêr navê 
”Avabûna sterkan, mizgîna hilatina 
Rojê ye“ hatiye çapkirin. 


mîzahî yên bi kurdî de çi difikirî? 

Di her civakê de bi dehan kovarê mîzahê 
hene, lê em ewqas mileten bi kenin û ji 
mîzahê hezdikin lê mixabin kovarek me 
tune. Lê dilê me heye em kovarekê der- 
xin. Dixwazim hinek behsa Lotikxanê bi- 
kim. Ev şeş salin ez di wir de dinivisînim 
û ev şêwaza min ji wir tê. Ew qas kêfa min 
jê re hat min her du rojan nivîsek dişand. 
Dû re min edîtorê malperê Birîndar nas 
kir. Em bi rehetî dikarin kovarek derxin, 
wan kesên xêza çêdikin jî heye lê tenê 
piroblema me ew e ku di warê aborî de 
kes tiine ku bibe alîkar ji me re. Divê ew 
kesên ku kurdperwerin û dewlemendin 
alîkariya me bikin. Mîzah çekek mezin e 
divê em viya baş bikar bînin. Bingeha me 
heye lê mixabin kovarên me tune. 

Tu di medyaya civakî de çalak î. 
Di medyaya civakî de bikaranîne 
mîzaha zimên çawa ye? 

Divê em êdî ji hin tişta re bêjin na, heta 
kengê emê çavê xwe bigirin? Ez raste 
rast ji kesî re sixêfan nakim. Ez ji sek- 
na rewşenbîrên ku bi tirkî dinivîsînin 
acizim. Lê civatek me ya geş çêbûye di 
vir de. Xortên ku nû gihayî li gor nivşê 
din zêdetir li kurdî xwedî derdikevin. Ku 
yek bi kurdî neaxive kurdbûna wî/wê ji 
min re dilsoz nayê. Barê giran dikeve ser 
milê rewşenbîran lê mixabin rewşenbîr 
peywira xwe bi cih naynin. Li dinyayê bê 
rewşenbîrên kurdan hemû kes bi zimanê 
xwe diaxive. Divê em kurdî bikin zimanê 
her kurdî ku nebe jî rewş xirab e. 

daristanê baxçeyan. 


Roşan LEZGÎN 

Festîvalê Pancine yê Hewramîyan 
û Maçoyan ke hetê Malbendî Hew- 
raman ra rojanê 25-27.04.2014 
de Hewramanê Textî û merkezê 
Silêmanîye de organîze bi, ma kirdan 
ra zî çend kesî beşdar bîyî. Roja verêne 
ya festîvalî teber a, berzanê corê Deş- 
ta Şarezorî de vîyart. Di rojê peyênî 
zî bi hawayê konferansî merkezê 
Silêmanîye de vîyartî. 

Kurdê ke mintiqaya Hewramanî de 
ciwîyenê, înan ra vanê hewramî û 
dîyalekta înan ra zî vanê hewramkî 
yan zî gorankî. Hewraman zî xo mîyan 
de beno çar leteyî: Hewramanê Li- 
hon, Hewramanê Text, Hewramanê 
Jawero û Hewramanê Gawero. Zafê 
Hewramanî mîyanê sînorê dewleta 
Îranî de yo, tena qismêkê Hewramanê 
Textî mîyanê sînorê Kurdistanê Başûrî 
de yo. Maçoyî zî derûdorê Kerkûk û 
Mosilî de ciwîyenê. Hem hetê lehçe 
ra hem zî hetê bawerîya dînî ra zaf 
nêzdîyê hewramîyan ê. 

Ma ra teber gelêk roşinvîr, nuştox, şaîr 
û hunermendê hewramî Kurdistanê 
Rojhelatî ra seba festîvalî ameybî 
wesênayîş. Ê ke hetê Mazenderanî 
ra ameybî, xo ra vatêne “Awmelîkî 
(Ebdulmelîkî)”. înan ra Hesen Selîmê 
Ebdulmelîkî ke kitabêk bi nameyê 
“Pêşîneyê Ebdulmelîkîha der Mazen- 
deran o Kordestan” nuşto û mi rê zî 
kerd dîyarî de behsê tarîxê bapîranê 
xo keno. Goreyê vatişê ey ra, nika Sarî 
Ostan, Mazenderan, Nêkha û Zaxmez 
de qasê se hezar awmelîkî estê. 

Mi verê cû kitabê M. Reza Hamzeh’ee 
“Yaresan (Ehl-i Hak) Bir Kurt Cema- 
ati Ûzerine Sosyolojik Tarihsel ve Di- 
ni-Tarihsel Bir înceleme” de wend- 
bi. M. Reza Hamzeh’ee xebata xo de 
behs keno ke bakurê rojawanê Îranî 


de, Ostanê Mazenderan de, mintiqa- 
ya Daylemî de kurdê yaresanî estê. 
Hesen Selîmê Ebdulmelîkî va, kalikê 
ma sedemê dînî ra êrîşê hêzanê îslamî 
ver remayê şîyê ê doran. Kitabê xo yo 
ke bi fariskî nuşto de zî vano “kalikê 
ebdulmelîkîyan verê îslamî dorê Pawe 
û Uraman [Hewraman] de bîyê.” 
Awmelîkî nika zî hewramkî qisey 
kenê, ê û hewramîyê Hewramanî 
yewbînan ra fehm kenê la fekê înan 
ser o tesîrê fariskî zaf bîyö. Mesela, 
fekê Mazenderanî de vengê “v” hîna 
vêşî yo la fekê Hewramanî de vengê 
“w” vêşî yo. Awmelîkî vanê “vardim 
(mi werd)”, hewramî vanê “wardim 
(mi werd)”. 

HEWRAMAN RA KOÇKERDÎŞÊ 
KURDAN 

Rîwayetê “koçbîyayîş”î mîyanê ma 
kirdanê (zazayan) Kurdistanê Bakurî 
de zî zaf qisey benê. Mesela, kalikê 


ma vanê “ma zemanê Harûnê Reşîdî 
de hetê Bexda ra ameyê.” Bexdad 
nika nameyê yew bajarî yo la verê 
cû mintiqayêka hîra bîya. Qismêk 
kirmancê ma yê elewî zî vanê “ma Xo- 
rasan ra ameyê.” Gelo qestê înan min- 
tiqaya ke nika sey Xorasan bi name 
bena uca yo, yan manaya “rojhelat”î 
de vanê? 

Ez bi xo wina texmîn kena ke gelêk 
eşîrê kurdan ke îslamîyet qebul 
nêkerdo, gama ke emewî kewenê 
û îqtîdarê ebasîyan zî tam cayê xo 
nêgirewto, ê wextî de dîn yan zî dînanê 
xo yê verênan reorganîze kenê. Naye 
ser o ebasî serra 750 de bajarê Bexdadî 
awan kenê, merkezê îdareyê xo Şam 
ra benê Bexdad û ver bi merkezê 
Kurdistanî çend serrî pêsero êrîş kenê. 
Peynî de kurdê teberê îslamî şikîyenê, 
înan ra qismêko muhîm wina eşîr bi 
eşîr ver bi bakur yan zî ver bi cayanê 
bînan koç kenê. Gama ke ma bala 


xo danê rîwayetanê verênanê ma û 
melumatanê nuştekîyan ser, no qena- 
et hasil beno. 

Derheqê meselaya koçkerdişî de 
maçoyî, şabekî, kakeyî û bacelanîyê ke 
derûdorê Kerkûk û Mosilî de ciwîyenê, 
ê zî vanê kalikanê ma Hewraman ra 
koç kerdo ameyê nê doran. Bawerîya 
dînî ya nê grûban, yanî kakeyîtî zî eynî 
sey elewîtîya Dêrsimî nêzdîyê yaresanî 
ya û xora lehçeyê înan û hewramkî zaf 
nêzdîyê yewbînan ê. 

HEWRAMAN CENET O 

Deşta Şarezorî ne tede, Hewraman 
heme koyistan o, coka cayo raste çin o. 
Mîyanê koyanê berzan de gelîyê xorînî 
estê. Hênîyê esîlan yê sîneyê koyan 
ra awa qudretî herikîyena. Na awe ra 
dereyî benê pir. Nat û wetê dereyan de 
sîneyê koyan ra vayê awe, cêrê vayan 
de dar û daristanê baxçeyan; hinarêrî, 
tuyêrî, murîyêrî, hencîlêrî, sayêrî, 
erûgêrî, salincêrî, încasêrî, bitaybetî zî 
gozêrê ke sereyê xo ver bi gilê asmênî 
derg kenê, pirr ê. Verê dereyan dîyayo 
vayan ser û pê dar û daristanê meywe- 
yan aw dîyenê. Cayê ke awe nêresena 
ci zî, rezî estê, rezan de hîna zaf engura 
sîya û sûre ya cinsê Hewramanî hasil 
bena. Bi areqê çareyî, bi keda destan 
ya hezar seran kendalanê koyan de 
qor bi qor kelundêsî ronîyayê, sekuyî 
viraştê û tede darî karitê. Hetanî binê 
vaye seku ha seku ser de. 

Şarê Hewramanî hamnanî meywe- 
yan wişk kenê; eskicê ke ci ra vanê 
“eçukicî”, tuyê wişkî, eşbabî, kaxê 
murîyan, kaxê sayan, erûgê wişkî, 
salincê wişkî, hencîlê wişkî, ribê hi- 
naran ke ci ra vanê “ribenar”, ribê tu- 
yan. Meyweyê yabanîyan ra qizvanî, 
ancî beharatê sey darçînî, sey zaferanî, 

beharatê ke gul û vaşan ra virazîyenê, 
nebatê sey ribêsan, tarûturê yabanî 
sûka Bîyare de, sûka Tewêlle de pir 
bî. Ancî mehsulê ke sinetê destan yê 
mexsusê mintiqaya Hewramanî yê zî 
zaf estbî. Mesela, kardîya Hewramanî, 
şaneyê darênî, kondêsî, çemçikî, 
kewçikî, xemlûxêzê ke murayan ra 
virazenê, gerdenlixî, bazinî, kinc û 


gama ke êrîşê Hewramanî kerdo, hîrê 
eshabeyî tîya mendê, anêgeyrayê bi 
Erebistan. Vato “ceneto ke Quran de 
behs beno, tîya yo.” Vato, “Ma na din- 
ya de cenet dî.” Û nêşîyê. Hetanî peynî 
emrê xo Hewraman de vîyarnayo, uca 
şîyê rehmet. 

Banê mintiqaya Hewramanî eynî sey 
bananê ma yê Kurdistanê Bakurî kaş 


înanê ma endelî esta, peynîya banî 
de zî simzora ke qasê di qatan berz a. 
Hamnanî cor de yew merbeqe akenê, 
uca ra alif veradanê war, zimistanî bero 
ke axur de yo ra vejenê danê heywanî. 
Labelê şarê ucayî eynî sey şarê ma yê 
tîyayî banê kanî rijnayê, beton ra banê 
modernî viraştê. Weyekerdişê pes û 
dewarî zî êdî sey verî nîyo. 


sewlê Hewramanî... 

Rayîr ra kek endamê Malbendî Hew- 
raman ra Ehwenî Horamî ma rê behsê 
yew mesela kerd. Va, nê coran de gorê 
hîrê eshabeyan esto. Artêşa îslamî 


û kendalanê koyan de dila viraşte yê. 
Dorê serbanê înan zî heme bi sifir- 
ne yê. Ê sifirne ra vanê “pasar”. Qatê 
binî axurê pes û dewarî, qatê serî seba 
însanan. Vernîyê banan de eynî sey 


Nameyê cayan û dewanê înan zî 
manenê nameyê dewanê hetê ma. 
Mesela, “Bîçar”ê înan “Pêçar”ê Licê, 
“Tewêlle”yê înan “Tewêl”a Hênî 
ardêne mi vîrî. Nameyê sey Şarezor, 


Q enaetê mi gore, 
hewramkî û kirdkî 
tam yew nêbîyê. Kirdkî 
çiqas nêzdîyê kurmanckî 
û sorankî ya hende 
nêzdîyê hewramkî ya. 
Mesela, antişê karan 
de hewramkî de zî eynî 
sey kirdkî nêrkî, makî 
û zafhûmarîye esta. La 
zafê qaydeyanê bînan 
de kirdkî û kurmanckî 
pêmanenê. 


Xurmal, Pawe, Belxê, Gulp, Narincille, 
Zerdehall, Sosekan, Geçîne, Xargillan, 
Dero Merey hende xerîb nêbî. 
Herçiqas perwerde bi sorankî bo zî 
hewramî tutanê xo bi hewramkî kenê 
weye. Esas hewramî pêro sorankî 
zanê, qismêkê înan fariskî û erebkî zî 
zanê la keyeyê xo de yan zî xo mîyan de 
tim bi hewramkî qisey kenê. 

TÊKlLÎYA hewramkî û 
KÎRDKÎ 

Bibeşdarîya Festîvalê Hewramîyan, mi 
bineyna nêzdî ra hewramî şinasnayî, 
mi firsend dî ke ez tayê çekuyanê 
hewramkî arêdî, ancî mi tayê cumleyê 
hewramkî û kirdkî dayî têver. 

Qenaetê mi gore, hewramkî û kirdkî 
tam yew nêbîyê. Kirdkî çiqas nêzdîyê 
kurmanckî û sorankî ya hende nêzdîyê 
hewramkî ya. Mesela, antişê karan de 
hewramkî de zî eynî sey kirdkî nêrkî, 
makî û zafhûmarîye esta. La zafê 
qaydeyanê bînan de kirdkî û kurmanckî 
pêmanenê. Mesela, hetê oblîkîye ra, 
hetê ergatîvîye ra kurmanckî û kirdkî 
motamot pêmanenê. Eke zaf verê cû 
kirdkî û hewramkî yew bîyê zî, dima 
hewramkî ser o tesîrê fariskî zaf bîyo, 
hewramkî vurîyaya la kirdkî hîna pak 
menda. Zazakî xususîyetê kurdkîya 
kane hîna zaf muhafeze kerdê. 


ÇEND ÇEKUYAN U ÇEND CUMLEYANE HEWRAMKI 


ZEMÎRÊ KESÎ (ŞEXSÎ) 
min: ez, min (yh) 
to: ti, to (yh) 
ad (n): o, ey (n) 
ade (m): a, aye (m) 
ême (zh): ma (zh) 
şime (zh): şima (zh) 
adê (zh): ê, înan (zh) 

NAMEYÊ ROJAN 
şemme: şeme 
yekşeme: yewşeme, hazar 
duwêşeme: dişeme 
yerêşeme: sêşeme 
çwarşeme: çarşeme 
pencşeme: panşeme 
cum’e: îne 

MESDERÊ KARAN 
amay: ameyene, ameyîş 


ardey: ardene, ardiş 

berdey: berdene, berdiş 

birîyey: birîyene, hirîyayîş 

biyey: biyene, hiyayîş 

dirêjay: dergîye, dergey 

dîyey, dîyay: dîyene, dîyayîş 

jimaray: hûmaritene, hûmaritiş 

kerdey: kerdene, kerdiş 

kêşay: antene, antiş 

kewtey: kewtene, kewtiş 

merdey: merdene, merdiş 

nîştey: niştene, niştiş, roniştene, roniştiş 

nusey: nuştene, nuştiş 

nwîsey: nuştene, nuştiş 

remay: remayene, remayîş 

tersay: tersayene, tersayîş 

waçay: vatene, vatiş 

waney: wendene, wendiş 

wardey: werdene, werdiş 

watey: vatene, vatiş 


wirazney: viraştene, viraştiş 

ÇEND CUMLEYÎ 
A kardî y (m): A kardî ya. (m) 
î kitêb e (n): O kitab o. (n) 
î kitêb ê (zh): Ê kitah ê. (zh) 

Awîm werdi: Mi awe werde. 

Nanîm werd: Mi nan werd. 

Emin nanem were: Ez nan wena. 

Emin nan biwerû: Ez do nan biwerî. 
Emin nanem werde: Mi nan werdo. 

Nan werû: Ez nan wena. 

Nan wero: O nan weno. 

Nan wermî: Ê nan wenê. 

We çî nanît newerd?: Şima çira nan 
nêwerd? 

Bê nebê, kesê ci Xwa gowreter nebê: 
Bihi nêbi, Homayî ra pîlêr kes nêbi. 












NÛÇE 


BasNûçe 



Saloxdariya alman komkujiya 

Parîsê dişopîne 

Em zanîn ku dezgehên ewlekariya Almanya û Tirkiyeyê bi tenê 
di beşa “têkoşîna dij terorîzmê de (Terrorismusbekampfung)” bi 
hev re kardikin. 


REŞAD ÖZKAN - MUNiCH 


Li gor agahiyên nû Komisyona Karên 
Navxwe (Bundestagsinnenausschuss) 
ya parlamena Federal ya Almanya 
di meha borî de derbarê kuştina 3 
jinên kurd li Parîsê civiyan. Civîna 
Komîsyonê bi nehênî bû û heta niha 
encamên ve jî nehatine eşkerekirin. 
Derbarê vê civînê û helwesta saloxdari- 
ya Almanya (BND) di cînayetên Parîsê 
de em bi Ulla Jelpke re peyivîn. Jelpke 
Endamê Komisyona Karên Navxwe ye û 
ji parlamena Partiya Çep (Die Linke) e. 
BasNûçe - Gelo saloxdariya Al- 
manya BND, derbarê xebatên 
siyasî yên kurdên li welatê wan 
agahiyan dide MÎT 6 a tirk? 

Ulla Jelpke - Em zanîn ku dezgehên 
ewlekariya Almanya û Tirkiyeyê bi 
tenê di beşa “têkoşîna dij terorîzmê de 
(Terrorismusbekampfung)” bi hev re 
kardikin. Di navbera Yekbûya Ewrûpa 
(YE) û Nato yê jî de civînên bîlateral 


tên pêkanîn. Di wan civînên 
Focal Point DOLPHIN‘e de 
(polîsên endamên Yekîtiya 
Ewrûpa yê ne) di çarçeva- 
ya “tekoşîna dijî terorîzmê” 
de bi teybetî rewşa DHKP-C û PKK 
jî tên guftogehkirin. Dê vê babetê de 
Almanya ji îstixbarata tirk agahiyan 
verdigre. Dozgeriya Federal ya Al- 
manya jî agahiyên ku Tirkiye derbarê 
siyasetmedarên kurd de dide, esas digre. 
Belkî jî ev agahî di girtîgehên Tirkiyeyê 
de bi îşkenceyê hatibin wergirtin jî, dîsa 
wek belge û îspatan ji aliyê Almanya li 
dijî siyasetmedarên kurd û yên çepgirên 
tirk tên qebûlkirin. Li gor bîr û baveri- 
ya min agahiyên wiha ne tenê bi yek alî 
ji Tirkiye yê tên Almanya yê. Bi taybet 
BND û îstixbarata navxweyî ya Almanya 
jî agahiyên wiha radêstî Tirkiyeyê dikin. 
Bi ser da hikûmeta Almanyayê çavên 
xwe digrin û dengê xwe nake, divê ji ber 
ku kar û barên dezgêhên îstixbaratê ne 
eşkere ne û ne dibin û giredayê sihêtiya 
raya giştî ya demokratîk de ne. 

Mirov dikare bêje kurden 


Almanyayê li dijî erîşên devletan 
di ewlekariyê de ne? 

Ez bawer dikim ku hikûmeta 
Almanyayê heta hêza wê hebe ji bo 
berjewendiyên xwe naxwaze û ve 
nehele dezgêha saloxdariya tirk li 
Almanyayê li dijî siyasetmedarên 
kurd êrişên kuştinê bike. Le belê gerek 
em ji bîr jî nekin ku di navbera salên 
i99o’ê de dema ku generalekî tirk bi 
eşkere qala kuştina endamên PKK 
yên li Ewrûpa kir û bi ser de li gelek 
welatên Ewrûpa erîş çebûn, vêgûman 
hikûmeta Almanyayê dengê xwe der- 
nexisti bû. 

Parastina siyasetmedarên kurd û tirkên 
çep yên derwar li Almanya yê dijîn 
bisinir e. Garantiya ne teslîmkirina 
wan bo Tirkiye yê jî kemê. Tirkiye di 
rêya înterpolê de fermana girtina pir 
siyasetmedarên kurd derxistiye, yên 
ku li Almanya yê dijîn û mafên hewarê 
jî girtin ne. Hikûmeta Almanya li dijî 
fermana girtina wan tiştekî nake. Ji bo 
siyasetmedarên kurd jî metirsiyek pir 
mezin e. Ew ditirsin ku rojekê ben gir- 


tin û teslîmî Tirkiyeyê bibin. Nivîskarê 
kurd Haydar Işik li Munchenê tê bîra 
min. Işik hemwelatiyê Almanya ye. 
Ji ber ku ew di demekê de endame 
Parlamena Kurdistanê ya Dervayê 
Welat bû. Tirkiye wî bi rêya înterpolê 
wek „teroristekî u ji Almanyayê 
dersînorkirina wî dixwaze. Işik niha jî 
nikare geşta welatên dervayê Almanya 
bike. 

Gelo Komisyona Karên Navxweyî 
ya Federal bi rastî dixwaze kom- 
kujiya Parîsê be ronîkirin an jî 
ser vê bûyerê be tarîkirin? 

Ez heta niha di derbarê ronîkirina 
bûyera Parîsê û rola saloxdariya 
Tirkiyeyê de niyetên ronîkirine li gel 
hikûmeta federal nabînim. Li ser 
pirsên me, ronîkirina wan ji hikûmeta 
federal xwestibûn. Hikûmetê bersivên 
zelal neda. Ji ber ku wan pirsan 
dezgêhên îstîxbaratê eleqedar di- 
kin. Dezgêhên saloxdariyê û sihêtiya 
demokratîk dibjerê hev in. Ji bo vê 
yekê em wek Partiya Çep belavkirina 
dezgêhên saloxdariyê diparezin. 


Di nîsanê de 29 jin bi destê mêran hatin kuştin 


BasNûçe/ Stenbol 

Li Tirkiye yê hema her roj nûçeyek 
di derbarê kuştina jinekê de digihêje 
navêndên nûçeyan. Şîddeta li hemberî 
jinan a ku her roj tund dibe, tenê di 
meha nîsanê de bû sedema mirin an jî 
kuştina 29 jinan. Li gor berhevkirina 
nûçeyên çapemeniyê, li Tirkiye yê di 
meha nîsanê de 29 jin hatin kuştin, 6 
jin bûn mexdûrên destavêtinê, 55 jin 
bi destê mêran hatin birîndarkirin û 7 
jin jî rastî tacîzê hatin. 

Dîsa li gor vê lîsteyê di çar mehên 
destpêka 2014’an de 89 jin hatin kuş- 
tin, 19 jin rastî destavêtinê hatin, 200 
jin rastî şîddeta mêran hatin û 19 jin jî 
hatin tacîzkirin. 

Di lîsteya kujêrên jinan ên meha 
nîsanê de balkêşî, polêsekî teqawût, 
gardiyanek û bersûcekî ku bi destûr 
ji girtîgehê derketî bû. Dîsa li gor ber- 
hevkirina nûçeyan, zêdetirîn jinan be- 
riya ku bêne kuştin di derbarê kujêrên 
xwe de serî li saziyên dewletê dane lê 


tû tedbîr nehatine girtin. Dîsa li gor 
vê ji sedî 31 jinên ku hatine kuştin, bi 
sedema ku xwestine mêrê xwe berdin, 
an jî daxwaza li hevhatina mêrên xwe 
qebûl nekirine hatine kuştin. 

Ji sedî 72 ji jinên ku hatine kuştin ji alî 
mêrên xwe, an jî mêrên xwe yên berê 
an jî ji alî destgirtiyên xwe ve hatine 
kuştin. Ji van du jin bi destê zavayê 
xwe, yek ji van bi destê xizmekî xwe, 
yek bi destê bavê xwe û trans-jinek jî 
bi destê mişteriyekî xwe hate kuştin. 


Li gor agahiyên di derbarê mijarê de 
bajarên ku zêdetir jin lê hatine kuş- 
tin Stenbol, Edene, Dîlok, Balikesîr, 
Bûrsa, Çorûm, Denîzlî, Edîrne, 
Eskîşehîr, Hatay, îzmir, Kayserî, 
Kocaelî, Konya, Meletî, Mêrsîn, 
Mûgla, Tokat û Zongûldak e. 

Xebatên wezaretê û zimanê medyayê 
şîddetê pêşkar dike 
Ji Komeleya Jinan a Wan’ê (VAKAD) 
Zozan Ozgokçe diyarkir kû şîddet û 
cinayetên li hemberî jinan bi sedemên 
xwe yên berê her diçe zêde dibe 
û didome. Ozgokçe anî zimên 
ku zimanê medyayê di vê mijarê 
de gelek bi pirsgirêk e rêbazên 
şîddet û kuştinên yên nû fêrî 
civakê dike û xebatên ku We- 
zareta Berpirsiyar a Malbat û 
Jinan di derbarê mijarê de têne 
meşandin jî ne li gorî rawestan- 
dina tevahîne û tenê çareseriyên 
demî dide ber xwe. 

Ozgokçe wiha domkir, “Di 


zimanê nûçeyên ku di vê mijarê de 
têne weşandin gelekî bi pirsgirêk e. 
Hê jî zewicandinên bi zorê, kelend 
û rêbazên ku jinan qet nahesibînin 
li holê ne. Şiklê nêzikahiya zewacê ji 
serî heta binî bi arîşe ye. Zewicandi- 
na zarokan bi avayekî berfireh dido- 
me. Ji sedî 52 ji jinên ku têne kuştin 
beriya ku bêne kuştin serî li saziyên 
berpirs didin lê qet tedbîr nayên gir- 
tin. Polîkayên AKP yên di vê mijarê de 
bi temamî li ser parastina malbatî ne. 
Ji cihê ku jin ji mêran bêne parastin, 
mecbûrî lihevhatinê têne hiştin. Di 
weazên olî de, di semîner û panêlan 
de bi zimanekî problematîk cinsiyeta 
ciwakî tê nirxandin û şîrovekirin. Di 
van telafûzan de jin tê beralîkirin ku ji 
mêran re îtaatbike. Dîsa saziyên jinan 
têne ekartekirin. Di reklam, rêzefîlm 
û kitêban de şîddeta li hemberî jinan 
bi avayekî xetere tê teşvîkkirin. Lazi- 
me ku hukumet zimanê xwe yî di vê 
mijarê de paqij bike û biguhire”. 





NÛÇE 


BasNûce 


Ji bo lêkolînên çanda kurda: Komel-Kurd 



BasNûçe/ Stenbol 

Komeleya Kurdî ya Çand û Lêkolînan 
(Komel-kurd) ku di sala 2011/an de bi 
atolyeya zimên dest pê kir û pişt re jî 
bi avayekî fermî avakirina xwe îlan 
kir, yelpazeya xebatên xwe firehtir kir 
û niha di warê dîrok, ziman çandê de 
dimeşîne. 



Komeleya ku bi nizêkahiya xwe ya ku 
ji siyaset û saziyên siyasete dûr û bê 
alî, ji bilî qursên Kurmancî, Zazakî û 
Îngilizî, derfetan ji bo xwendekarên 


zanîngehê peşkeş dike da ku li ser 
dîrok û hişmendiya Kurdan xebatên 
xwe dimeşînin. Di bin banê komeleyê 
de kovarên sê mehane yên bi navê 
Bûka Baranê ya bi kurmancî û Veyve- 
ka Darêne ya bi dimilkî jî têne weşan- 
din. Her wekî din qursa wênesaziyê jî 
xebateke din a komeleyê ye. 

Mamoste Nazê BAWERÎ ku li Komel- 
Kurdê dersên Kurmancî dide, di der 
barê xebatên xwe yên li Komel-Kurdê 
de wiha axivî: “ Wekî din em li Komel- 
Kurdê li ser sînemayê û di mijarên 
cihê cihê de jî panel û konferansan li- 
dar dixin. Vê gavê ez qursa Kurmancî 
û ya wênesazî didim. Ez li Zanîngeha 
Marmarayê di beşa Wênesaziyê de 
dixwînim. Komel-Kurd di warê Kurdî 
de û di warê çap kirina kovar û kitêban 
de jî xebatan dike. Bi du zaravayên 
Kurdî xebatên me yên derxistina 
kovarên zarokan hene. Ji bo ku pêşî 
li ber asimilasyonê bê girtin, em wek 
Komel-Kurd hewl didin û dixebitin. 
Bi Kurmancî Bûka Baranê û bi Zazakî 
jî Veyveka Darêne, em du kovarên 
zarokan derdidixin. Em dixwazin bi 
van kovaran di warê zimên de fêydeyê 
bidin zarokên Kurd û Kudistanê. Dê 
xebatên me yên wiha bidomin.” 

Ji rêvebirên Komel-Kurdê Hêvîdar 
Ruzgar jî destnîşan kir ku Komel-Kurd 
xebatên di der barê zimanê Kurdî û 
çand û dîroka Kurdan de organîze 
dike û van xebatan jî bi hevalên xwe 
û bi rêvebirên komeleyê re dimeşîne. 


Hêwîdar Ruzgar diyar kir ku di çarço- 
veya xebatan de bi navê Bûka Baranê 
û Veyveka Darêne du kovarên zarokan 
derdixin û wiha got: “Bi van kovaran 
em dixwazin hişmendiyeke Kurdî ava 


bikin. Di çarçoveya xebatên komeleyê 
de panel, semîner tên lidarxistin. Ji bo 
ku ciwanên Kurd li ser huner û dîrok û 
çandê nîqaşan bikin û fikr û ramanên 
xwe bînin zimên bingehê ava dike.” 



Film çîroka keçek swîsriye, ku bavê wê kurde. Ev keç piştî bîst 
û heyşt salan tê kurdistanê û li bavê xwe digere. 


Hechecîk bûn fîlm! 


Derhênerê kurd Mano Xelîl fîlmê 
“Hechecîk” li herêmaKurdistanê ki- 
şand. Kişandina film heta roja 24’ê 
Nîsanê domkir. 

Mano Xelîl ji bo filme “Hechecîk” wiha 
got: „Ez û stafê fîlmê xwe, swîsrî, elman 
u îngîlîz ji 12 Adarê ve li Kurdistan in. 
Ev fîlmê min ê lîstikvanî “Die Schwal- 
be” - Hechecîk- dikşînin. Fîlm çîroka 
keçek swîsriye, ku bavê wê kurde. Ev 
keç piştî bîst û heşt salan tê kurdistan 
û li bavê xwe digere. Di çavê vê jinê re 
em 30 salên dawî ji dîroka kurdistan 
heta roja îro nas dikin. Ev jin dibe pirek 
di navena du kulturan de, çanda Kur- 
distan û ya Ewrûpa yê. Rastiya kurdan 
nas dike u bi xwere tîne Ewropa. Dibe 
şahidek li ser qerekterê miletê kurd û 
lêborîna civakî li cem kurda.” Fîlm li 
deverên Duhok, Amediye, Akre, gundên 
der dora wê û li Hewlêr hate kişandin. 
Li gora agahiyên Mano Xelîl dane 
me divê fîlm wê dawî ya vê salê bo 
festîvalan û bo sînema wê bê hazirki- 
rin. Fîlm ji aliye Produksiyona FRAME 



FILM tê finanse kirin. Ji aliyê fîrma 
dîstributîon “FRENETIC FILMS” li 
hemu sînemên Swîsre yê tê belavkirin. 
Fîlm ji koproduksîyona Televiziyona 
swisrî ye. Dema film wê 90-100 deqe 
be. 

Fîlm ji lîstikvaniya lîstikvana swisrî 
Manon Pfrunder ku rola Mîra dileyze û 
îsmail Zagros ku rola Ramo dilîze. Ge- 
lek lîstikvanên Swiss u kurd jî tevlî kar 
dibin. Lîstikvanê îraqî yê bi nav û deng 
Samî Kuftan jî rolek bicuk di film de dig- 
re. Fîlm ji nivîs, Derhênan û Produksi- 
yona Mano Xalil e. 





















BasNûce 


WEŞAN 


1C 


Carna malbatek welatek e 



Mithat Kutlar (Felsefevan) 

Heyamek nêzîk de pirtûkek nû li ser 
ked û xebatên malbata Celîlan derket. 
Ev pirtuk, bi tevahî dû hevpeyvînan 
pêk tê. Nivîskar Metîn Yuksel vê 
pirtukê de li ser mijara, pêvajoya kur- 
dolojiya Êrîvana sovyetê ve gel Celîlê 
Celîl û Cemîla Celîl re hevpeyvin 
kirîye. Bi rastî di vê hevpeyvînê de ji 
bo xwendevan û lêkolînvanên kurd, 
gelek agahî û çavkaniyên girîng hene. 
Her wiha agahî û belgeyên nû jî têne 
ber çavê xandevan û lêkolîneran. 

Wek tê zanîn, dîroka serboriya kur- 
dolojiya sovyetê wekî xebatên/dîroka 
kurdolojiya kurdistana bakur û başur 
an jî wek rojavayê nayê zanîn. Em di- 
zanm ku sedemên vê revşê pirin. Lê 
belê em nikarin wan sedeman yêk bi 
yêk vê nivîsê de bînin ziman. Lê belê 
em dikarin kurtasî wihê/wê bêjin ku 
bi taybetî jî kurdên bakur, bin zilm û 
zordariya devleta tirkan ve durî serbo- 
riya xebat û lêkolînên zanistî ên warê 
kurdolojiya sovyetê mane. Kaniya 
agahiyên xandevan û lêkolînvanan ya 
li ser kurdolojiya sovyetê, wek em di- 
zanin xebatên nivîskar û revşembîrên 
navdar Celîlê Celîl û Cemîla Celîl 
ve girêdayî ye. Belê, em dizanin ku 
xebatên Casimê Celîl û Ordîxanê Celîl 
berîtirin. Lê bi taybet Celîl û Cemîla 
vê kedê de cihek taybet digirin. Bilî 
hemû tişt, rastî jî çîroka ked û karê 
kurdolojîyê ya malbata Celîlan wek 
kedek avakirina welatê kurdistanê 
ye. Nav yekîtiya sovyetê de malbata 
Celîlan wekî rûyê welatê Kurdistanê 
xuya dike. 


Di Kurdolojiyê de sedsala îgan 

Gelo malbatek çawa bi hemû wext û 
zemanan ji bo çand û dîroka miletê 
xwe dikare bixebite? Çima dixebite? 
Kîjan şert û mercan ve dixebite? Kur- 
dolojiya sovyetê kengê tê destpêkirin? 
Bersiva wan pirsan û çend pirsên din 
li nav vê berhemê de tên bersivandin. 
Di berhema Kurdolojî û malba- 
ta Celîlan de mijarek balkêş ev e 
kû destpêka kurdolojiya sovyetê 
sedsalên îçan tê qebulkirin. Xebatên 
nivîskarên bakur, ên li ser kurdolojiya 
sovyetê lêkolîn kirî, destpêkê bi piranî 
devra sovyetê ve girêdidin. Lê gorî 
Celîlê Celil pêvîste ku em destpêka 
kurdolojîya sovyetê devra Rûsî ve 
girêbidin û destpêbikin. Celîlê Celîl li 
ser vê mijarê behsa xebatên Ermeniyê 
bi navê Xaçatur Abovîyan dike. Xaça- 
tur Abovîyan 1830^ çawa têkilahiya 
zanyar û lêkolînvanên ewropî (taybetî 
jî Elmanî) kiriye û çava detpêkiriye 
xebatên kurdolojiyê? Celîlê Cêlîl bi 
çerçoveyek fireh û kurahî ve behsa vê 
destpêkê kiriye. 

Sedsala îçan de destêxistin û lêkolinên 
li ser Şerefname ya Şeref Xanê Bidlîsî 
jî dibin sedemên xebatên kurdolojiyê. 
Şerê nabenda Rusan û Farisan de 
dema kû Tebrîz dikeve destê Rusan. 
Pirtukxaneya Tebrîzê ya ser navê Şahê 
Safewî jî hemû behrem ve dikeve destê 
Rusan. Vê pirtukxaneyê de destnivîsa 
Şerefname’yê jî tê dîtin û her wiha 
bala lêkolînvanan dikşîne. Ewan ke- 
san yek jî H.A. Barb e. Barb, gelek 
kovarên almanî de behsa naveroka 


Şerefname yê û kurdan dike. Piştî çend 
salan wergera Farisî (V.Vêlîamînof- 
Zernof) û Fransî (F.B. Charmoy) jî tê 
çapkirin. 

Aliyek din jî dema berî şerrê Qirimê 
(1853-1856) jî du zanyarên zanîngeha 
Qazanê, ya Tatarîstanê Î.N Bêrêzîn û V. 
Dîttêl salên 1840^ li ser rojhilata nêzîk 
lêkolînan dikin û piranî jî gelê kurd 
bala wan dikêşe. Gelek xebatan dikin. 
Her wiha wek tê zanîn kû A. Jaba, P. 
Lerch û çend zanyarên biyanî jî salê 
îçan de li ser kurd û kurdistanê gelek 
xebat kirine û destpêka kurdolojiyê de 
cihek girîng girtine. 

Xebatên pirbeşî 

Xebatên malbata Celîl ên ser 
kurdolojiyê ne tenê beşekê ve 
girêdayiye. Dema ku mirov vê 
berhemê dixwîne, dibîne kû li ser 
xebatên kurdolojiyê ên sovyetê, ge- 


lek beşan lêkolîn hatine kirin. Li ser 
dirokê, çanda devkî, xebatên belgeyî 
û yên arşîvê, destnivîsên kurdî, 
muzîkolojiya kurdi û hvd. Gelek beşan 
de xebat û lêkolînên zanistî hatine ki- 
rin. Berhemê de diyar e ku kijan kes di 
kîjan beşê de bi taybetî xebitiye. Behsa 
xebatên Celîlê Celîl û Ordîxanê Celîl 
bi hev re kirî jî berfireh tê kirin. Aliyek 
din jî keda Cemîla Celîl ya li ser Rad- 
yoya Êrevanê bi gelek agahiyên balkêş 
re tê behskirin. 

Bi rastî girîngiya vê berhemê hemû 
aliyan ve gelek mezin e. Ev kesên kû 
xebatên zanistî ên xebatên li ser kurd 
û kurdistanê eleqedar dibin, pêvîste 
kû vê berhemê sudê jê bibînin. Bave- 
rim kû ev berheme ji bo xebatkarên 
kurdolojîyê, bi taybet jî bo lêkolînerên 
kurdolojiya sovyetê re rêbazek pir 
muhîm û biqîmete. 


Wêje û Rexne ya sê zaravayî derket 

yên kêm be jî digihîje her çar perçeyên Kanî di warê wêjeya kurdî de zemîna wek nivîskarê rûmetî hatiye hilbijartin. 


BasNûçe - Govara Wêje û Rexne ku 
çar meha carek ji hêla komek xwede- 
van, nivîskar û akademîsyenên kurd ve 
tê weşandin hejmara xwe ya duyemîn 
derxist. 

Govara ku bi sê zaravayên kurdî (kurmancî, 
kirmanckî û soranî) derdikeve bi iddia- 
ya ku ji bo wêjeya kurd bibe bingeheke 
pêşketine, bi derfetên kêm û kedeke mezin 
duyemîn hejmara xwe çap kir. 

Govara ku di hejmara xwe ya despêkê 
de “di wêjeya kurdî de (bê) cihûwarî” 
wek dosyayê dabû ber xwe di vê hejmarê 
de jî mijara “di wêjeyê de mirov û 
diyardeyên mirovî” ji bo xwendevanên 
xwe amadekiriye. Bê nivîsên dosyayê 
nivîsên cihêreng jî di govarê de cih di- 
girin û xwendevan dê bikaribin ku ji 
wergera cîhanê jî mînakên balkêş di 
rûpelên govarê de bixwîn in. 

Ji endamên lijne ya wêşanê Ahmed 
Kanî di derbarê xebat û wêşana govarê 
de agahî dan BasNûçeyê û diyar kir 
kû ev govar tiştekî nû û pirrengîn e. 
Kanî wiha got, “Bo mînak govar, her sê 
zaravayên kurdi yên ku her yek ji wan 
ji aliyê bi milyonan kurdan ve tê axaf- 
tin, digire nava xwe. Bi derfetên xwe 


Kurdistanê û kurdên li diyasporayê.” 


zarema 

rexne û teorî 

rexneyê bi bêşek nivîsa Eta Nehayî rava 
kir û wiha dirêjî da axaftina xwe; “Mija- 
ra rexneyê bi taybetî rexneya edebiyata 
kurdî ye. Mijareke wihaye ku heta niha 
tu bersiveke amade û dilxweşker li ser 
hebûn yan nebûna diyardeyeke wiha di 
qada edebiyata kurdî de tune ye. Xuya- 

Govara ku bi sê zaravayên 
kurdî ye, bi iddia ye ku ji bo 
wêjeyê bibe bingeh. _ 


ye ku nebûna bersivekê jî, ne tenê ji ber 
wê yekê ye ku piraniya wan nivîsên hin- 
dik ku di vanz deh-pazdeh salên dawî 
de, û xasma di çar-pênc salên dawî de bi 
navê rexne, xwendin û lêkolînên li ser 
berhemên edebî hatine nivîsandin. Ev jî 
nîşan dide ku çi qasî pêdivî bi govareke 
wek “Wêje û Rexne”yê heye.” 

Her wekî din di vê hejmarê de nivîskar 
û rexnegirê kurdên Sovyetê û kedkarên 
rojnameya Rêya Teze Emerikê Serdar 










HEVPEYVIN 


BasNûce 



îslama demokratîk cara ewil 
piştî Peymana Medîne’yê derket 
ser dike. Ji aliye Hz Mihammed 
ve ew feraset tê destpêkirin û ji 
ayetên Qûran’ê çavkamya xwe 
digire. Ev Peyman destûra jiyana 
bi aştiyane dide gelên rojhilata 
navîn. Peyman li ser biratiya ce- 
maat, bawerî, raman û nasname- 
yan re bilind bûye. Nivîskar îh- 
san Eliaçik anî zimên ku îslama 
demokratîk bingeha biratiyê 
ye û diyar e ku rojhilata navin 
hewceyê vê ferasetê ye. 

Eliaçik da zanîn ku rewşa dinyaya 
îslamê tevlihev e, yekîtiyek wek Y ekîtîya 
Ewropa yê nîn e. Rêxistina Konferan- 
sa îslamê ne bes e ku vê tevliheviyê 
rawestîne. Lewre Rêxistina Konfe- 
ransa îslamê kêmasî û nakokiyên me- 
zin di nav programa xwe de diparêze. 
îslama demokratîk bingeha biratiyê 
ye. Dîyar e ku rojhilata navin hewceyê 
vê ferasetê yê û li aliyekî din dîktator û 
desthilatdarên zorbaz li ser dikê ne. Bi 
destê wan desthilatdaran mafên miro- 
wan û demokrasî tê pelixandin. Mixa- 
bin pêvajoya ku bi “bihara ereban” tê 
bi navkirin jî vala derket, lewre niha 
rewşa Misir, Suriye û deverên din ji 
berê çêtir nîn e. Erebîstana Siudî na- 
venda îslamê ye. Lê Erebîstana Seudî 
girêdayiyê Emerika ye. Li Suriye, 
îraq û Misir’ê rewşa demokrasiyê roj 
bi roj xera dibe lewre divê ku îslama 
demokratîk bê fêmkirin û yêkîtiyek 
bi vî rengî bê avakirin, dijwarî bê sek- 
nandin, ji bo ku gel û bawerî bi hev re 
bi brati bimeşim çi pêwist ve ew bi ki- 
rin. Lê mixabin kesên ku xwediyên vê 
hişmendiyê ne zêde ne. 

Bawerî û rîtuel ne esasên olan in 

îslama sîyasî ne tenê îro tê meşandin. 
îslama siyasî her dem li holê ye. Piştî 
ku komar hat avakirin bi rêya tarîqet 
û civatan îslama siyasî li holê bu lê pişî 
Necmettin Erbakan ev bû polîtikaya 


partiyek siyasî. Di sala 1965’an de bi 
damezrandina Partiya Milli Nizam’ê re 
îslama siyasî hat nasîn. îro partiyêm 
siyasî, tarîqet û civat bi fikra îslama 
siyasî dimeşin. Van kesên ku bi vê fikrê 
dimeşin, baweri û rîtûelan esas digirin. 
Wek minak baweriya bi axîretê, bawe- 
riya bi xwedê re. Ew divên lazime ku 
dewlet bi xwe di nav mijarên baweriyê 
de kar bike, dewlet kar û mijarên 
baweriyê bişopîne lê belê ev feraset 
xelet e. Bawerî û rîtûel ne esasên ol 
in. Parêztina jiyanê, mafên mirovan, 
ked, namûs jî perçeyên ji bawerîyê ne. 
Her wi ha qedexekirina dizî û faîzê ji 
perçeyên ji bawerîyê ne. 

|A ♦ 

Berê pevçûn ji bo postên heywa- 
nan bûn, iro ji bo postên peldan- 
ka ne 


Ji berê heta niha di nav cemaatan de 
pevçûn heye. Berê cemaat ji bo ber- 
hevkirina postên heywanan bi hev re 
şer dikirin lê niha wan cemaat derfetên 
dewletê bi dest xistine û niha ji bo 
defên dewletê bi hev re şer dikin ango 
bere cemaat ji bo postên heywanan bi 
hev re şer dikirin lê iro ev cemaat ji bo 
postê paldankan bi hev re şer dikin. 
Lewre iro şerê ku di navbera cemaat û 
Ak Parti ye de ye jî perçeyek vî şerê ji 
bo paldanka ye. Pevçûna van ne îro li 
holê ye. Ev ji berê de bi hev re şer di- 
kin. Niha bi dehan cemaat û tarîqet li 
aliyê Ak Parti yê ne û cemaata Fethul- 
lah Gulen jî li alîyê Ak Parti’yê bû, wan 
bi hevparî derfetên dewletê digirtin lê 
dûv re cemaat xayîn hat îlankirin. Wê 
roj bê ev tariqetên ku îro bi Ak Partî’yê 
re kar dikin dê wek xayin bên îlankirin. 


I slam a demokratik salên dirêj in piştî kû li gelek 
weiatên laîk desthilatî ket deste oldaran bi avayekî 
berfireh tê nîqaşkirin. Bi mezinbûna rêxistinên terorî 
yên wek El Qaîde ku bûn sedema ku li cîhanê îslam li ser 
zemîneke nû bê nirxandin, gotina ‘îslama Demokratîk’ jî 
di kûlwareke din de dibe sedema gengeşîkirinê. 


îslama demokratîk bingeha 
biratîyê ye 

îslama demokratîk piştî Peymana 
Medîne’yê re ket ser dike. Ji aliye H.z 
Mihammed ev feraset tê destpêkirin. 
Ev feraset ji eyetên Kûran’ê tê. Ev 
Peyman destura jiyana bi aşîtîyane 
dide gelên rojhilata navîn. Ev pey- 
man li ser biratîya cemaat, bawerî, 
raman û nasnameyan re bilind bûye. 
îslama demokratîk bingeha biratiyê 
ye. Dîyar e ku rojhilata navîn hewceyê 
vê ferasetê ye. Wateya cîhadê jî çewt 
tê zanîn, cîhad ne êrîş û ne belavkiri- 
na baweriyê ye. Cîhad parêstin e. îro 
Êlewî, Kurd û laîsîzt jî dixwazin ku 
bi hev re bi bratî bijîn ji ber vê yeke 
em dikarin bejin ku li vî welatî Kurd, 
Êlewî, Ereb û cûdatîya bawerîyê 
hewceyê îslama demokratîk û laîsîzma 
demokratîk e. Em dikarin bejin ku ev 
fikren demokratîk guvaguva bi pêş 
dikevin bi rastî ev bawerîya me ya bi 
demokrasiyê xurt dike û me hêvîdar 
dike. Heta îro kî dibu desthilatdar yên 
din paş guh dikir in, ew jî pevajoyek 
çewt bû û ne hewce ye. 

Dive ku desthilatdar bi evayekî 
yeksanî û demokratîk xebatên 
xwe bidomînin 

Desthilatdarî nayê wateya ku dest- 
hilatdar tenê mafên alîgirê xwe 
biparêzin. Divê ku desthilatdar mafên 
hemu kesî biparêze. Divê ku hêza 
desthilatdariya navendî bê rawestan- 
din û hêza desthilatdariya heremî bê 
zêdekirin. Divê ku hêzên heremî zede 
bibin. Ji bo mînak îro li vî welatî 81 
bajar hene, divê ku ev bajêr bi yeksanî 
xwediyê desthilatdariyêbin ango li 
hemberî desthilatdariya navendî 
hêza wan hebe. Divê ku desthilatdarî 
ne bi rengekî jakoben be. Divê ku 
desthilatderî di destê gel de be. Ku 
desthilatdarî di destê gel de be rama- 
nek wê jiyan bide ramanek din. 













BasNûce 


DIYASPORA 


Têkiliya kurdan bi Xûresanê re digîje Medan 


Ebû Muslum Xûresanî ji eşîra Rewandî ye. 
Muslum di sala 750’an de dibe hukumdarê 
Xûresanê û di encama xebatên wî de xîlafet 
ji destê Emewiyan derdikeve û derbasî 
Ebbasiyan dibe. Xelîfê Ebbasî Cafer Mansûr ku 
ji Ebû Muslum ditirse, bi dekan wî dide kuştin. 


WELAT BAZ 

Xûresan di dema împaratoriyê de di 
nav sînorê Medyayê de bûye û li vê 
deverê eşîrên kurd yên bi navê Magî 
jiyane. Ev eşîrên Zerdeştî heta piştî 
zayinê sedsala 9’an jî hatine. Heta vê 
demê Xûresan di bin destê wan de 
bûye. Di dema Sasaniyan, di sedsa- 
la 7 ? an de dema dagira artêşa ereb a 
Xûresanê de, di nav wan û Ereban de 
gelek şerên xedar derketine. Kurdên 
Magi piştî serdestiya islamê taybetiyên 
xwe yên netewî wendakirine û di nav 
Farisan de heliyan e. 

Piştî serpêhatiya kurdên Magî, di 
sedsalên 8’an de li Xuresanê dema 
serdestiya kurdên Gor derdikeve 
meydanê. Kurdên ku ji eşîra Gor in, 
hemû heremên Xûresanê digrin bin 
bandora xwe û bidehan sal vê heremê 
birêvedibin. Piştî ku islam dikeve 
iranê, li vir pêleke nûh a belavbunê 
dide. Bajarê Meşhed ku peytex- 
ta Xûresanê ye tevî bajarên Belx û 
Semerkandê ji bo şaristaniya islamê 
dibin nawendên girîng. Dema ku ji 
bo bidestxistina xîlafeta islamê di nav 
erebên Emewî û Ebbasî de nakokî 
destpêdikin, Xûresan di alema islamê 
de yek ji nawenda herî girîng e. 

EBÛ MUSLUM XÛRESANÎ 

Helbet di vê pêvajoya dîroka kurd û 
islamê de jî Ebû Muslumê Xûresanî 
wek navekî girîng cîh girtiye. Ebû 
Muslum ji eşîra Rewandî ye, ku ew 
jî pêşengên Şedadiya ne û malba- 
ta Selahedînê Eyûbî jî digîje wan. 
Eşîra Rewandî li serheda Kurdistanê 
û li bakûrê Azerbaycan a kevn dima. 
Ebû Muslum di sala 75o’an de dibe 
hukumdarê Xûresanê û di encama 
xebatên wî de xîlafet ji destê Emewi- 
yan derdikeve û derbasî Ebbasiyan 



dibe. Di demên pêşîn ê xîlafetê de jî 
serfermandariya hêzên dewleta islamî 
di destê Ebû Muslum de ye. Di encam 
de xelîfê Ebbasî Cafer Mansûr ku ji 
Ebû Muslum ditirse, bi dekan wî dide 
kuştin. 

SÎRGÛNA KURDAN YA 
XÛRESANÊ 

Xûresan ji ber ku li ser rêya êrişkarên 
Mongol û Tirkan de ye her tim leqayê 
êriş û dagirê bûye. Ji ber vê yekê li 


heremê her tim sîrkulasyona şênî û 
koçberiyê hebûye. Sirgûn an jî çûndina 
kurdan ên ku niha li Xûresanê dijîn, ye- 
kem car di dema Tîmûrlengê Mongolî 
de destpêkiriye. Di sala 1388’an de 
piştî ku Tîmûrleng îran û Kurdistanê 
dagirkir, eşîrên kurd li dijî Mongo- 
lan berxwedan. Ji ber vê yekê serokê 
Mongolan hin eşîrên kurd sirgûnê 
bajarê Tirkmenistanê, Firûzkûhê kir 
ku ev bajar li ser sînorê Xûresanê ye. 
Pêla koçberiya kurdan a bidil ber bi 
Xûresanê ve 200 sal şûnde destpêdike. 
Di serê sedsala i6’an de Kurdistan 


wek hemû heremê ji alî begên heremî 
ve dihat birêvebirin. Di heman sa- 
lan da li rojava împaratoriya Osmanî 
û li rojhilat jî împaratoriya Sefewî 
şax dabûn. Piştî ku ev dewlet dest bi 
êrişa derûdorê kirin berê xwe dan 
Kurdistanê. Di vê navberê de di nav 
Muslumanan de nakokiyên mezhebî jî 
bilind bûbûn û Musluman wek Sunî û 
Elewî an jî Şiî ji hev veqetiyabûn. Os- 
maniyan mezheba Sunî û Sefewiyan jî 
mezheba Şiîtî hebandibûn. 
Mîsyonerên belavkar ên mezheban 
wek pêşengên artêşan dixebitîn. Şah 
Îsmaîlê Sefewî ku bi eslê kurd e û 
kurê Şêx Şafî ye, bi alîkariya eşîrên 
kurd û eşîrên Qereqoyinliyên tirk dest 
danîbû ser textê îranê. Wî li bakûrê 
Kurdistanê jî mezheba Şîatiyê belav 
dikir. Di encama xebatên Sefewîyan 
de Elewîtî û Şîatî li bakûrê Kurdistanê 


pêşketibû. 

Osmanî ku di serê salên 1500’an de 
bi alîkariya Şêx Îdrîsê Bedlîsî ketin 
Kurdistanê, ji bo tesîra Sefewiyan di 
nav kurdan de bişkînîn Şîatiyê qede- 
xekirin. Heman tedbîr li alî Sefewiyan 
li dijî Suniyan hatibû girtin. 

Piştî şerê Çaldiranê yê sala 1514’an jî 
Sefewî li dijî kurdên Sunî û Osmanî jî 
li dijî kurdên Şîî dest bi qetlîema kirin. 
Şerê ku di sala 1514’an de li bakûrê 
Kurdistanê li Wanê li deşta Çaldiranê 
di nav artêşa Osmanî û artêşa Sefewî 
de qewimî li Kurdistanê bû destpêka 


şerê mezheban. Osmaniyên Sunî li 
dijî Elewiyan ketibûn nav tevgerê û 
Sefewiyên 

ELEWÎ JÎ LÎ DÎJÎ SUNÎYAN 

Kurdên Sunî ji iranê revîyan alî Osma- 
niyan û kurdên Şîî jî ji bakûr rewîyan 
îranê. Rekabeta olî ya herdû alîyan 
bû sedema koçberî û qirqirina mez- 
heban. En mayî jî mecbûr man ku 
mezhebên xwe li gor desthilatdarên 
xwe bugehirînin. 

Qurban û celadên herdû aliyan jî kurd 
bûn. Lewra şerê hakimiyeta herdû ali- 
yan jî ji bo xaka Kurdistanê bû. Her 
wiha bi giştî leşkerê herdû aliyan jî 
kurdên Sunî an jî Elewî bûn. Di dema 
van şeran de gelek Elewî ji bin tahaku- 
ma Osmanîyan derbasî alî Sefewiyan û 
gelek Sunî jî ji bin tahakuma Sefewi- 
yan derbasî alî Osmaniyan bûbûn. 


Di van salan de li îranê di nav qesra 
îsfexanê de nakokî û dûbendî kêm 
nedibûn. Şerê ji bo text û qomployên 
li dijê hevûdû qesra Sefewî kiribû nav 
lewaziyê. Ji ber vê yekê sînorê wan ji 
êrişên cînaran re vekirîbû. 

Di encam de ji serê sedsala 16’an vir 
ve Tirkmen, Teter û Uzbekan ji ser 
Xûresanê ve êrişên îranê dikirin. Ji 
ber vê yekê di împaratoriya Sefewî 
de rêvebiriya nawendî nemabû. Dew- 
leta Sefewî bûbû konfederasyoneke 
dewletên biçûk. Di van salan de Kur- 
distan jî ji alî mîrên kurdan ve dihat 
birêvebirin û artêşa Sefewî nikaribû 
têkeve Kurdistanê. 

Şah Ebbas ku di sala 1587’an de hat ser 
hukum, wek karê pêşîn li îranê sere- 
rastkirina desthilatiya nawendî danî 
ber xwe. Hedefa pêşîn Kurdistan bû. 
Di sala 1589’an de êrişî Kurdistanê 
kir û cihê bidest xist, ji rûniştvanan 
xalî kir. Kurdên heremê sirgûnê Er- 
menistan û Azarbaycanê kir. Her 
wiha kurdên başûrê yazerbaycanê û ê 
çiyayên Elbûrzê jî, ji cîhên wan sirgûn 
kir. 

Şah Abbasê Sefewî di navbera salên 
1587 û 1628’an de ji bo astengkirina 
êrişên Uzbekan dest bi koçberkirina 
kurdan li bakûrê Xûresanê kir. Şah 
van malbatan di sala 1598’an de pêşiyê 
li deştên jêra Tehranê bicîhkir û paşê 
berê wan da Xûresanê. 

Eşîrên kurd wê demê bi pirranî koçerî 
dikirin. Zozan û çêregehên Mukriyan 
û Azarbaycanê têra wan hemûyan ne- 
dikir. Ji ber vê yekê wan vê pêşnîyaza 
Şah Ebbas bi dilxweşî qebûlkiribûn. 
Piştî dû salên din jî Şah Ebbas niyeta 
xwe ya esasî bicîh anîbû û berê van 
kurdan dabû Xûresanê. Pîlana wî der- 
xistina kurdan li dijî Uzbekan bû. 
Kurdên ku berê xwe dan Xûresanê û li 



vir bicîh bûn ji Estebadê heta Qûçanê 
5 navçeyên mezin damezirandin. Hij- 
mara wan a wê demê nêzî 50 hezar 
malbat bû. Hinek ji wan li nêzî Teh- 
ran, Demawend û Weramîn mabûn. 
Kurdan ku çûn Xûresanê paşê bi navên 
eşîrên wek Zafranlû, Şadlû û Bîçeranlû 
hatine binavkirin. 

Şah Ebbas di sala 1590’an de bi dewle- 
ta Osmanî re peymanek jî lidarxistibû. 
Yek ji xalên vê peymanê ew bû ku wê 
10 hezar kurdên Elewî ku di bin hu- 

Kurdên ku berê xwe dan Xûresanê û li 
vir bicîh bûn ji Estebadê heta Qûçanê 5 
navçeyên mezin damezirandin. Hijmara wan 
a wê demê nêzî 50 hezar malbat bû. Hinek 
ji wan li nêzî Tehran, Demawend û Weramîn 
mabûn. Kurdan ku çûn Xûresanê paşê bi 
navên eşîrên wek Zafranlû, Şadlû û Bîçeranlû 
hatine binavkirin. 



kumdariya Osmanî de dijin wê derbasî 
nav xaka Sefewîyan bibin. Di encam de 
piştî ku ev kurdên Elewî hatin îranê, 
Şah Ebbas berê wan jî da Xûresanê. 
Şah karekî danîbû ber kurdên ku 
dişand Xûresanê. Divê wan sînorê 
Xûresanê ji Uzbekan û Mongolan bi- 
parastana. Piştî ku kurd li Xûresanê 
bicîh bûn û dagirkerên deverê ji 
Xûresanê derxistin, li heremê bûn 
desthilatdar û wek îlxanî, yanî mîrantî 
hatin naskirin û hikûmeta nawendî 
karê xwe bi wan neanî. 

Koçberiya kurdan di dema Nadir Şah 
de jî domkir. Di salên 1736 û I747an de 
gelek malbatên kurd ji alî Nadir Şah ve 
li Xûresanê hatin bicîh kirin. 

Kurdên ku di dema Nadir Şah de li 
Xûresanê hatine bicîhkirin di sala 
1728’an de li herema Qûçanê ser- 
hildan, lê di encama bûyerên xûnav 
de serhildana wan pelişî. Dîsa Nadir 
Şah di sala 1737’an de êrişî hukume- 
ta kurd a Erdelanê kir. Ji bo vê yêrişê 
jî ji kurdên din alîkarî xwest. Wan ji 
bo erişê Erdelanê yalîkarî nedan Na- 
dir Şah. Ji ber vê yekê wî eşirên kurd 
ê Çemîşgezek û Qereçorlî sirgûnê 
Xûresanê bajarê Meşhedê kir. Na- 
dir Şah ji ber ku piştgiriya kurdên 
Xûresanê bigre û li heremê yaramiyê 
rastbike, bi keçeke mîrê kurdên 
Xûresanê, yê bajarê Qûçanê re jî dize- 
wice. 

Dîsa Nadîr Şah hin kurdên Xûresanê 
li dijî Rûsan ji bo parastina sînorên 
îranê li herema Gîlanê bicîhkir û wan 
li ser sînor wek mertalekî bikaranî. 
Wê demê di nav Rûs û îraniyan de 
şer destpêkiribû. Kurdên ku hatibûn 
Gîlanê ji eşîra Emarlû bûn û piştî ku li 
vir bi cîh bûn, navê herema wan jî wek 
Emarlû hat guhertin. 

Di serhildana Mîrên Erdelanê yê kurd 
de, eşira kurd a bi navê Zend jî ji ber ku 
alîkariya Nadir Şah nekiribû, sirgûnê 
Xûresanê bûbû. Ev eşîr piştî miri- 
na wî carek din zivirîbû ser xaka xwe 
Hamedanê. Serekê vê eşîrê Kerim Xan 
Zendî, ji sala 1750’an heta sala I789an 
jî hukumdariya îranê bidest xistibû. 

DÎ DEMA ŞAHÊN PAHLEWÎ DE 
KURDÊN XÛRESANÊ 

Piştî salên 1920’an de Riza Xan 
Pehlewî dû eşîrên kurdên Xûresanê 
Zafranlû û Şadlûyan berî hevûdû 
da û paşê jî ji serekê eşîra Şadlûyan, 


Mûazez û heftê hevalî wî bidarde kir. 
Piştî vê kiryarê jî berê xwe da eşîra 
Zafranlû ya û serokê wan jî yekoye- 
ko kuşt. Piştî desthilatiya Pehlewî 
pêşket li hemû îranê jî rêvebiriya 
nawendî hat tesîskirin û serdestiya 
hêzên eşaîrî û heremî jî têk çû, helbet 
ê kurdên Xûresanê jî. Di serê sedsa- 
la 19’an de hin kurdên Xûresanê koçî 
Tirkmenîstanê û ji vir jî di serê sedsala 
20’an de koçî Efxanistanê kirin. 
Kurdên Xûresanê di hatina ser text de 
her çiqas gelek alîkariya Mihmed Riza 
Şah kiribin jî, di xistina kurê wî Şah 
Riza de jî roleke girîng leyîstine. 

Ji ber fedekariya wan a di serhildanên 
li dijî monarşiyê de, ew ji alî rejima 
islamî ve bi dilgermî tên pêşwazî ki- 
rin. Her wiha di dîrokê de jî kurdên 
Xûresanê her tim di jiyana siyasî 
ya îranê ji bo parastina dewletê 
rolên girîng leyistine û her tim li 
dijî dagirkerên iranê wek mertalek 
sekinîne. . tr 


[I U KURDEN 


REJIMAISLAMI 
XÛRESANÊ 

Fedekariya ku kurdên Xûresanê di 
şerê Iraqê de ji bo parastina xaka 
iranê kirin jî, hîn tevî êş û elemên xwe 
di bîranînên kurdan û di qeydên re- 
jima islamî de cîhê xwe diparêze. Ev 
fedekariya kurdan di nav wan û rejima 
islamî de wek pireke bawerî û îtîmadê 
bû. 

Piştî ku di sala 1979’an de rejima 
islamî li iranê hat ser hukum, hin 
zextên siyasî ê li ser kurdên Xûresanê 
kêm bûn. Lê belê dîsa jî ew ne xwedî 
derfetin ku çanda xwe ya netewî 
pêşbixin. Ji bo parastin û pêşxistina 
nirxên netewî li pişt wan derfetên 
dewletî tûnene. Li iranê rengê rejimê 
çi dibe bila bibe armancên wan helan- 
dina grûbên etnîk ê Şîi ne. Ji ber vê 
yekê bernameyên pêşxistina nirxên 
netewî ji alî dewletê ve nayê destek 
kirin. Her çend kurdên Xûresanê ne 
xwedî derfetên dewletî bin jî, ji ber ku 
Şîî ne, di nav xwe û rejima islamî de 
cudahiyên mezin nabînin. 

Demokrasî li meydanê zaye! 


Meydan ne cîhekî xer 
û vala ye, ne tenê per- 
çeyek ji axê ye. Mey- 
dan nevendên siyase- 
tene. Ji diroka Grek a 
kevnar heta niha mey- 
dan wek navendên 
rêvebirî û polîtikayê 
tên nasîn. Meydan 
cihên ku raman tên holê û bi raya gîştî 
re tên parvekikin. Meydan navenda 
desthilatdarîyê ye. 


Desthilatdar xwe li meydanên bajêr 
ava dikin, têkoşîn li meydanên bajêr 
tên amedekîrin ji dîrokê heta niha 
kê dest denîbe ser meydana ew bûye 
desthilatdar. îro li Tirkîyê desthilat- 
daran li gori vê armancê dest denî ye 
ser meydanan, bi taybetî Meydana 
Taksimê û bi projeyên mîmarî, ava- 
kirina avahîyên bi rengê burjuvazi 
yê dixwaze ku desthilatdarîya xwe ya 
li hember karkeran û dijberên xwe bi 
hêztir bike û bidomine. 
ji Zaningeha Stembolê di beşa 
fîlozofiyê de Prof. Dr. Cengiz Çak- 
mak, di derheqê mijara desthilatdar 
û meydanan de dibêje ku meydan 
cihên raman afirandinê ne. Wateya 
meydanê ya yekem ramanên cûda ten 
gel hev, wateya duyem, meydan qadên 
hevrûbûnê ne. Li gori van wateyan em 
dikarin bibêjên ku meydan bi raste 
rast girêdayê demokrasiyê ne. Li Grek 
a kevn mirov li meydanan kom dibûn 
û bi hev re qala mijarên politik diki- 


rin û bi vî rengî dikaribûn dengê xwe 
bigêhîn in desthilatdaran û ev jî nişan 
dide ku meydan ji dirokê heta niha 
bingeha demokrasiyê ne. 

Meydan qada demokrasî û azadi yê 

Çakmak da zanin ku di dema Grek a 
kevnar de mirow bi awayekî wekhevî 
li meydanên cih digirtin û bi avayekî 
wekhev xwediyê gotinêbûn. Di vê demê 
de du cûre meydan hene; yek ji bo me- 
şandina karên aborî, yê din jî meydana 


sîyasî ye. Li meydanên sîyasî de mijarên 
li ser demokrasiye tên nîqaşkirin û di 
nav wan kesên ku li meydanê mijên li 
ser demokrasiyê nîqaş dikirin di navbe- 
ra wan de tu cûdatî nîn e. ne yek li peş 
ne jî yek li paş bû û hemû mirovan li ser 
heman xêzê cîh digirtin. 

Ji bo ku raman li ser niqaşkirinê tên 
holê nîqaşkirin di mijara demokrasiyê 
de li ser cîhekî taybet e. Niqaşkirin 
kada demokjrasîyê ye meydan jî padên 
niqaşkirinê ne. Ji bilî niqaşkirinê 
pevçûna ramanan jî li meydanê tê 
holê û pevçûn jî wek nîqaşkirinê mi- 
jareke taybet e. Cîhekî ku tê de pevçûn 
tunebe li wê derê demokrasî nin e, 
cihekî ku tê de pevçûn tunebe li we 
derê totalîtarîzm li ser dikê ye, cihekî 
ku li wê derê pevçûn tûnebe li we 
derê otorîterîzm li ser dikê ye. Dema 
em bêjin ku mirovên biyanî an jî 
mirovên ne ji me ev wateya meydanê 
ku jê distînin lewra meydan ne tenê 
ji hin kesan re ye. Di nav mirovên 


li meydanê de cûdatî nîn e. Di nav 
mirovên li meydanê de bîyanî nin e. 

Monarşî li meydanê winda bû 

Di Serdema Navin de bi xevatên 
monarşiyê meydan ji gel re ne vekiri bû. 
Monarşi desthilatdarîya xwe li meyda- 
na avakir û meydan bi sembolên xwe 
xemiland. Li hemû meydanên kevnar 
yên Ewropa sembolên monarşizmê tên 
xwanêkirin. Ji ber vê yekê em nikarin 
bêjên ku meydan di dema serdema na- 


vin de wateya xwe parêstiye. Di serdema 
navin de meydan wek sembolek desthi- 
latdariya oligarşiyê dihat bikaranîn. 


Di dema tekoşînê de li Fransa yê dest- 
hilatdariya oligarşiyê tê şikandin û 
desthilatdar li meydanê tên kuştin. 
Pişti tekoşina li Fransa’yê em bi mey- 
dana bûrjûvaziyê ve rû bi rû dimînin. 
Piştî tekoşînê meydanên bûrjûvaziyê 
di demên pêş de nîqaşên di warê de- 
mokrasiye de tên kirin û meydan 
tevahî qadên polîtik bun. Ji bo ku 
bûrjûva zanîbû ku desthilatdari di 
meydanan de veşartiye bi hêz meydan 
parastin. 

Dixwazin Taksimê bikin naven- 
da desthilatdariya bûrjûwaziyê 

Taksim ji bo karkeran xwediyê wa- 
teyeke taybet e. Maydana Taksîmê 
ev sed salin ku di navbera karker û 
bûrjûvaziyê de ye. Meydana Taksîmê 
berî Tirkîye di demên paş yen Osma- 
niyan de jî xwediyê wateya taybet bû. 
Piştî komara Tirkîyê hat avakirin Mey- 
dana Taksîmê bu sembola pêşverûti 
yê û bi taybetmendiyek desthilatdarên 
komarê û desthilatdaran li meyda- 
na Taksim’e sembolên xwe ava kirin 
lê belê piştî pirozbahiyên 1 Gûlanê 
hat destpêkirin, bi vê mabestê karker 
û çepgiran dest danîn ser Meydana 
Taksîmê. Niha karker dixwazin ku Tak- 
sim di destên xwe de bigrin û dixwazin 
ev meydan nekeve destê bûrjûwaziyê. 
Taksim wek sembola dewlemendiyê 
tê dîtên ji aliyê burjûwaziyê. Mirov 
dikare rewşa ku niha li Taksîmê di- 
dome weke şerekî di navbera ked û 
bûrjûwaziyê bin av bike. 

Meydana yekemîn ya îslamê 
mizgeft e 

Yek ji meydanên herî mezin di cîshana 
îslamê de Meydana îsfahan’ê ye. Tay- 
betiya meydanên îslamê di navenda 
meydanê de mizgeft heye. Di naven- 
da meydanê de mizgeft, xwendegeh, 
îmaretxane, hemam û çend avahiyên 

girêdayî qesrê hene. Di cihana îslamê 
de cûdatiya meydana nîn e. Li ku miz- 
geft hebe ew der meydan e. Di coxraf- 
ya îslamê de niqaşkirinên demokratîk 
li mizgeftan tên kirin. Lê bele monarşî 
pêde pêde nîqaşên demokratik ji 
meydanê dur xistine. Olîgarşî li cog- 
rafya îslamê dest danî ser meydanan û 
nehişt ku li meydanan nîqaş bê kirin. 
Piştî ku Emevî û Abbasî hatin ser dike 
mizgeft kete deste wan û bi destxistina 
mizdeftan re kevnaşopiya nîqaşê li miz- 
gefta qusand. Piştî Emevî û Abbasîyan 
meydanên li cografya îslamê di bin ser- 
destiya monarşiyê de ma. Di meydanên 
li coxrafya îslamê de ne tene mijarên li 
ser baweriyê tên nîqaşkirin, her wiha 
mijarên di warê aborî û demokrasiyê 
de jî dihatin nîqaşkirin. Ji ber vê 
yeke wek olîgarşiyê desthilatdarên 
laîk jî çav berdidan meydanan û wek 
oligarşîstan dersthilatdarên laîk jî wa- 
teya demokrasiyê qusandin. 



wek meydanên Greka kevnar hatîye 
avakirin. Di demen pêş de ramanên 
demokratîk li Tahrîrê heti xwanêkirin 
lê piştî demek dirêj dîsa ev kevneşopi- 
ya demokrasiyê hat xwenêkirin. 


Di meydanên modern de 
tê pelixandin 

Sê cûreyên meydanan yên /mo, 
dern hene Meydanên bûrjûwaziyê, 
meydanên Nazi û meydanên qomînîst. 
Li meydanên bûrjûwa sembolên dew- 
lemendiya bûrjûwayê hene, avahîyên 
mezin hene. Di meydana Nazîye de kes 
tune ye, mirow tune ye lewra mirow tê 
pelixandin. Di meydanên Nazî de faşîzm 
tê pîrozkirin di polîtîkayê de pîrozkirin 
xeter e. însan tên pelixandin û Hitler tê 
pîrozkirin. Meydanên qomînîst jî bi wa- 
teya ideolojiyan meydanên karkerane lê 
karker bi xwe ne li meydanê ne û li vir jî 
karker tên pelixandin. 


St. Petrus 


Meydan navenda sembolên 
desthilatdariyê ye. 

Ku di warê mîmarî de meydan bên 
nîkaşkirin ev tên dîtin ku meydan na- 
venda sembolên desthilatdarîyê ye. 
Taybetiya meydanên Rojava ya Mo- 
dern dora meydanan bi avahyan girtî 
ye û meydanên Rojava xwedîyê sînoran 
in. Li alî din meydanên rojhilat jî bê 
sînorin û derdora wan vekirî ye. Sinor- 
darkirina meydanan celebekî mîmarî yê 
arîstokrasiyê ye û ev celebî bi bûrjûvayê 
re ji heye. Peykerên ku li meydanê tên 
avakirin, avahiyên ku li meydanê tên 
avakirin sembola dîroka meydanê ne 
û sembola rihê meydanê ne. Sembola 
diroka meydana Taksîmê jî peyker û 
avahî ne. 

Li Rojhilat meydana heri nêzîk mey- 
dana Tahîrê ye. Meydana Tahrîrê 


Taksîm ji bo karkeran serkeftin e 

Seroka Şaxa DÎSK Emekli-Sen ya Ak- 
saray a StemboPê Rahîme ildemîr 
da zanin ku ji bo karkeran Taksîm bi 
wateye û wê karker, ciwan, feqir û jin 
li Taksim’ê kom bibin û bûyerên sala 
1977’an bi bîr bînin. 

Îldemîr diyar kir ku meydana Taksîmê 
ji bo desthilatdaran têkçûnê û ji bo kar- 
keran ji serkeftinê ifade dike. Ji ber vê 
sedemê dema ku dixwazin meydanê li 
karkeran bigirin divê ku meydan ji bo 
Roja Polîsa, pirozbahiyên serkeftinên 
tîmên fûtbolê û ji bo konseran ji were 
girtin. 

Serokê Sendikaya Kedkarên Gişti 
(KESK) Lami Özgen jî da zanîn ku kon- 
fedarasyona wan di berxwedanê de be- 
del daye û konfederasyon ne bi partiyek 
an jî bi desthilatdaran re ye û ew taybet- 
mendiyek konfederasyonê ye. 

Mûzisyen 
Gûlbahar Kavcû 
ku demeke dirêj 
di bin mana Navenda 
Çand a Mezopotomya’yê 
(NÇM) de xebatên 
xwe dane destpêkirin, 
niha jî bi albûmeke 
solo ku ji pirzimanî û 
pirdengî pêk te pêşkeşî 
mûzîtkhezan kir. 




BasNûçe - We cara 
yekem di Koma 
Asmîn de cih girt. 
Avabûna Koma 
Asmîn çawa pêk 
hat, hun dikarin di 
derbarê wê deme 
de hinek agahî bi- 
din? 

Gulbahar Kavcû - Koma Asmîn di 
sala 97’an de ji bo bernameyek 8 Adarê 
hate avakirin. Wê demê li NÇM’ê her 
bêşê xebat amade kir. Me jî xwest ku 
em weke jinên miizisyen konserekê 
bidin. Kom bi vê mabestê di 8’ê adara 
97’an de hate avakirin. Pişt re jî dîsa da 
8 adar e 98’an me biryar da kû xebatên 
komê bê domandin. 

Koma Asmîn yekem komekeke 
mûzîka kurdan ku ji jinan pêk tê 
bû. Hûn jî solîstê komêbûn. Ew 
hêstek çawa bû? 

Di destpêkê de xeyal an jî planeke me 
ya wiha tûnebû. Yanê me li ser xeya- 
leke dest bi xebaktê nekir. Lê bele me 
pişt re girîya vê xebatê tespit kir. Di vê 
astê de jî rewşê bixwe barek li milê me 
bardikir. Xebateke gelek ahgnînbû û 
pişt re gelek jin tevlî xebatê bûn. 

Di salên 90’î de di mûzîka Kurdî 
de gîtar jî bu beşdarvan. Hûn 
mûzîka kurdî ku ji dengbêjiyê 
berv bi modernbûnê dest bi meşe 
kir çawa dinirxînin? 

Çavkaniya mûzîka Kurdî li ser 
dengbêjiyê ye. Bi taybetî li bakur jî 
enstrûman di stranên dengbêjan de 
pir nehatine bikaranîn. Bo mînak, li 
Sêrtê erbanê, li herema Mêrdînê riba, 
hatiye bi karanîn. Lê di salên 90’î de 
bi desptpêka NÇM’ê mûzîka enstru- 
mantal kete rojevê û pirdengî jî dîsa 


bû mijar. Helbet ev pêşveçûnekbû li 
hinek dezavntajên vê jî hebûn. Me 
hê mûzîka xwe bi temamî nas nedi- 
kir û em ketibûn rêzikeke cûda. Nas- 
kirina mûzîk û çanda me ji bo me pir 
ne hêsanbû. Ji bo vê jî xebatkirin wê 
demê bêhtêr bi zehmetbû. Derfet û 
merc kêmbûn. Lê niha em dikarin 
bêjin ku em baştir tê digejin. Em hewil 
didin ku vegerin ser koka xwe. 
Sedema veqetîna we ya ji Koma 
Asmîn bi tene xwestina we ya bi 
sere xwe xebatkirinbû? 

Koma Asmîn gelek caran hate avakirin 
û dîsa belav bû. Cara dawî di 2007’an 
de careke din hat^avakirin û dîsa 
belav bû. Dema ku me biryara belav- 


/v 

kirina komê girt em di şert û merên 
gelek bi zehmet de bûn. Ez ji NÇM’ê 
jî veqetiyabûm û min xwe spartibû 
quncikê xwe. Min digot qey ez êdî 
nikarim tiştekî bikim. Tu caran fikre- 
ke min a kû albûmek solo amade bi- 
kim nîn bû. Min di kesayetiya xwe de 
zêdetir ji karên kolaktîf hezdikir û ji 
bo vê jî min biryar da kû dev ji mûzîkê 
berdim. NÇM saziyeke ku ji zaroktiya 
xwe ve girêdayîyêbûm. Dema ku ji wir 
veqetiyam ez wek masiyekî ji behrê 
behrê diqetebûm. Pişt re jî îcrakirina 
mûzîkê jî pir nayê bîra mirov. 

Min di vê demê de deraxekî tengavî der- 
baskir. Pişt re min çen tiştên di derbarê 
mûzîkê de ceribandin û min dixwest ku 


Li ser albûma bi navê ‘Sebeb’ a ku ji Melayê Cizîrî 
heta Ehmedê Xanî, ji Mevlana Celaleddin Rûmî heta 
Fûzûlî, berhemên gelek tasavvufgeran cih digirin, em 
bi Kavcû re axivîn. Kavcû, ji bo yekem albûma xwe ya 
solo ku ji stranên Kurdî, Tirkî û Farsî pêk tê got ku, 
“Ez vê berhemê weke sebeb jiyînê dibinim”. 



tiştekî cûda çêbikim. Di karê mûzîkê de 
delaliya deng tene têrî nake. Ger ku hun 
ji min bipirsin ez dibêm dengê her kesî 
delal e. Hinek besteyên min ên ku min 
vedişartin hebûn. Ez bi raya van dîsa 
vegeriyam mûzîkê. 

Hûn di çarçoveya evrenselbûna 
mûzîkê de rewşa mûzîka Kurdî 
çawa dibinin? 

Divê mûzîka Kurdî bi renge xwe hebe. 
Helbet kesên ku bi rengên rojavayî kar 
bikin wê hebin. Ne ku ez rexneyan ji vê 
dikim. Lê xebatkirina bi reng û ahenga 
xwe tiştekî girîng e. Encax wê demê tu 
dikarî bêjî ku ez heme û dijîm. Ez vê 
yekê weke zivirîna kokê ya bi reng û 
denge xwe bi nav dikim û min rûyê xwe 
bi temamî berv bi rojhilat zivirand. Di 
fikr û raman, di felsefeya ku dixwînim 
de min dît kû çavkanî ew der e. Dema 
kû mirov bi felsefe an jî mûzîka rojavayî 
tenê xwe pêş bixe, biyanîbûna li xwe 
û oryantalîzm jî dikeve devre. Di vê 
qonaxê de divê mirov rastiya xwe wen- 
da neke û bi vî halî xwe bigihînê. 
Gulbahar Kavcû albûma xwe 
çawa bi nav dike, em dikarin 
bibên ku ew album ji bo we vege- 
ra kokê yê? 

Min weke sedema ji vê jiyanê jiyîn lê 
mezekir. Madem ku ez vê jiyanê dijîm, 
divê ez li heq jiyînê derkevim. Divê di 
‘însanbûnê’ de hevpraî derkeve holê û 
li dora vê mirov bibe xeleq. Li gor min 
divê ne ji bo ji hevbûnê ‘Sebeb’, divê ji 
bo li hevkirin û hevpariyê ‘Sebeb’. Di 
albûma min de jî gelek xebatên ji dîwana 
helbestvanên cûda cih digire lê tişta hev- 
par a ku tê zimên, însanbûyîn e. 















